qundao/data-zh-poetry huggingface dataset:
归途杂述
作者：张晋
朝代：清

皑皑雪在野，漫漫云垂空。客子意不适，天地无欢容。卤城连雁门，大有边塞风。山川入旷怀，能使意气雄。振笔作奇语，高咏凌苍穹。持较橐中金，所得亦已丰。漂母哀王孙，一饭感何深。及其既富贵，报之以千金。千金何足道，聊用表厥忱。巾帼胜须眉，由来匪自今。我遭颇类此，涕下沾衣襟。报否未敢必，此意常钦钦。人情日迁移，世事幻莫测。区区塞翁马，得失何欣戚。一笑整归辔，振策返乡国。岂复有歧途，山川昨所历。即我来时路，难印来时迹。北地常苦寒，薪贵更莫比。居人扫落叶，爇火杂马矢。岂不辨熏莸，彼乃弗得已。多费一束薪，少食一掬米。金盆烧兽炭，毕生未见此。旅行无好怀，日日数归路。黄埃欲障天，却步难小住。茅店傍荒墟，酒帘挂高树。村酿不堪酌，且复赏其趣。举杯辄陶然，一醉忘千虑。客舍问物价，百伪无一真。只缘逐微利，遂使心不淳。一笑脱贯去，贵贱不足论。何能更鄙薄，三代即斯民。关南民苦饥，嗷嗷以待济。关北颇丰稔，移粟有成例。有司乏远谋，师令不师意。讵念挽输劳，或因以为利。嗟嗟丰与荒，都无自全计。帝阍远莫叩，仰天空流涕。周正十一月，徒杠未告成。俗吏闇政体，略不为经营。啧啧诉病涉，充耳弗一应。但解行辟人，作威耀光荣。乘舆济溱洧，此犹知好名。将军下新令，克日将阅边。老兵补颓堠，粉饰何新鲜。亦有买弓箭，亦有办鞍鞯。安坐若弗出，废弛不待言。将军来有日，既去来何年。来如雷振耳，去如担释肩。国家严武备，诏旨已屡宣。岁费数千万，糜饷何取焉？治兵在平日，不在耳目前。书生昧军旅，私心亦悬悬。行行履周道，路远道则平。既不忧颠蹶，何况挂棘荆。小车超我前，忽闻班班声。回头频讶我，有径胡不行。却立笑相谢，各自适其情。寒天负担者，汗流尚浃背。中途谁家郎，车后系空骑。轻裘何鲜明，俊仆甚都丽。微视车中人，颜色颇憔悴。彼实未负担，胡亦作此态。乃知行路难，贵贱理一致。道旁有老翁，抱孙适嬉戏。此中含真乐，何羡乎富贵。车载何隆隆，轮转如丘徙。马力已告竭，方且御不止。此虽有骅骝，亦与驽骀比。所以颜子言，是无全马矣。昨梦刘简田，促膝喜相聚。容貌觉老苍，风义乃如故。事君等严兄，岂惟他山助。谆谆以规我，直言不少恕。别君忽数载，一缄无由布。我行君岂知，胡乃值中路。梦里我见君，梦醒君何处？未识君梦中，亦曾与我遇。并州快剪刀，剪不断愁肠。何如桑落酒，一饮倾千觞。醉中歌我诗，拍案声琅琅。四座齐回首，窃窃笑我狂。我歌声益振，彼笑庸何伤。两夜宿并州，转侧不能寐。静听丽樵更，如在棘闱睡。此类惯战马，伏枥久闲退。忽闻金鼓声，奋跃绝缰辔。名心亦已灰，帖括亦已废。流水阅年华，浮云看富贵。如何复牵绕，勿乃太无谓。披衣更秉烛，书以志吾愧。早行觉路短，十里如五里。晚行觉路长，行行且复止。岂惟路觉长，且怪日轮驶。路亦无短长，日亦有定晷。人心多变迁，万事类如此。举首向仆夫，努力负行李。茅店已在望，小住为佳耳。夕阳未西落，明月已东上。日影射月怀，含光不能亮。如人未遇时，气短神不王。一旦负盛名，落落空依傍。众星各在天，敛曜甘相让。大地辨毫发，山川亦闲旷。清气扑眉宇，流辉洗尘障。顿忘行路难，转觉旅怀畅。若非在道途，此景如何状。久旱闻雨声，行人亦色喜。岂不恶泥泞，麦苗将槁死。额手视向天，为我遍千里。但得天心回，我意正如此。徘徊眺南云，蒙蒙收未起。前途雨深浅，急认来人履。积粟高于山，转运遍道路。民乃有饥色，此又何以故。但闻大官来，伺候无朝暮。供张稍不齐，即逢吏役怒。嗟哉蚩蚩氓，俯首向谁诉。饥寒逼岁暮，无计但仰屋。可怜掌上珠，变作荒年谷。欲聚无全理，同声尽一哭。生离定何所，再见宁能卜。爷娘岂不慈，各各为口腹。饥肠与爱缘，一断俱难续。君看釜里羹，乃是心头肉。倦鸟投故林，力尽犹思飞。岂不爱羽毛，中道将安归。不嫌投林晚，只悔出林非。徘徊顾原野，何处不苦饥。归装如落叶，压装惟诗卷。搜箧得乱稿，一一手自拣。风霜何惨凄，山川何辽远。入诗境剧佳，身历情难遣。朗吟一再过，昨事齐到眼。家人指相笑，结习犹未免。
归途杂述·其一
作者：张晋
朝代：清

皑皑雪在野，漫漫云垂空。客子意不适，天地无欢容。卤城连雁门，大有边塞风。山川入旷怀，能使意气雄。振笔作奇语，高咏凌苍穹。持较橐中金，所得亦已丰。
归途杂述·其七
作者：张晋
朝代：清

关南民苦饥，嗷嗷以待济。关北颇丰稔，移粟有成例。有司乏远谋，师令不师意。讵念挽输劳，或因以为利。嗟嗟丰与荒，都无自全计。帝阍远莫叩，仰天空流涕。
归途杂述·其三
作者：张晋
朝代：清

人情日迁移，世事幻莫测。区区塞翁马，得失何欣戚。一笑整归辔，振策返乡国。岂复有歧途，山川昨所历。即我来时路，难印来时迹。
归途杂述·其九
作者：张晋
朝代：清

将军下新令，克日将阅边。老兵补颓堠，粉饰何新鲜。亦有买弓箭，亦有办鞍鞯。安坐若弗出，废弛不待言。将军来有日，既去来何年。来如雷振耳，去如担释肩。国家严武备，诏旨已屡宣。岁费数千万，糜饷何取焉？治兵在平日，不在耳目前。书生昧军旅，私心亦悬悬。
归途杂述·其二
作者：张晋
朝代：清

漂母哀王孙，一饭感何深。及其既富贵，报之以千金。千金何足道，聊用表厥忱。巾帼胜须眉，由来匪自今。我遭颇类此，涕下沾衣襟。报否未敢必，此意常钦钦。
归途杂述·其二十
作者：张晋
朝代：清

饥寒逼岁暮，无计但仰屋。可怜掌上珠，变作荒年谷。欲聚无全理，同声尽一哭。生离定何所，再见宁能卜。爷娘岂不慈，各各为口腹。饥肠与爱缘，一断俱难续。君看釜里羹，乃是心头肉。
归途杂述·其二十一
作者：张晋
朝代：清

倦鸟投故林，力尽犹思飞。岂不爱羽毛，中道将安归。不嫌投林晚，只悔出林非。徘徊顾原野，何处不苦饥。
归途杂述·其二十二
作者：张晋
朝代：清

归装如落叶，压装惟诗卷。搜箧得乱稿，一一手自拣。风霜何惨凄，山川何辽远。入诗境剧佳，身历情难遣。朗吟一再过，昨事齐到眼。家人指相笑，结习犹未免。
归途杂述·其五
作者：张晋
朝代：清

旅行无好怀，日日数归路。黄埃欲障天，却步难小住。茅店傍荒墟，酒帘挂高树。村酿不堪酌，且复赏其趣。举杯辄陶然，一醉忘千虑。
归途杂述·其八
作者：张晋
朝代：清

周正十一月，徒杠未告成。俗吏闇政体，略不为经营。啧啧诉病涉，充耳弗一应。但解行辟人，作威耀光荣。乘舆济溱洧，此犹知好名。
归途杂述·其六
作者：张晋
朝代：清

客舍问物价，百伪无一真。只缘逐微利，遂使心不淳。一笑脱贯去，贵贱不足论。何能更鄙薄，三代即斯民。
归途杂述·其十
作者：张晋
朝代：清

行行履周道，路远道则平。既不忧颠蹶，何况挂棘荆。小车超我前，忽闻班班声。回头频讶我，有径胡不行。却立笑相谢，各自适其情。
归途杂述·其十一
作者：张晋
朝代：清

寒天负担者，汗流尚浃背。中途谁家郎，车后系空骑。轻裘何鲜明，俊仆甚都丽。微视车中人，颜色颇憔悴。彼实未负担，胡亦作此态。乃知行路难，贵贱理一致。道旁有老翁，抱孙适嬉戏。此中含真乐，何羡乎富贵。
归途杂述·其十七
作者：张晋
朝代：清

夕阳未西落，明月已东上。日影射月怀，含光不能亮。如人未遇时，气短神不王。一旦负盛名，落落空依傍。众星各在天，敛曜甘相让。大地辨毫发，山川亦闲旷。清气扑眉宇，流辉洗尘障。顿忘行路难，转觉旅怀畅。若非在道途，此景如何状。
归途杂述·其十三
作者：张晋
朝代：清

昨梦刘简田，促膝喜相聚。容貌觉老苍，风义乃如故。事君等严兄，岂惟他山助。谆谆以规我，直言不少恕。别君忽数载，一缄无由布。我行君岂知，胡乃值中路。梦里我见君，梦醒君何处？未识君梦中，亦曾与我遇。
归途杂述·其十九
作者：张晋
朝代：清

积粟高于山，转运遍道路。民乃有饥色，此又何以故。但闻大官来，伺候无朝暮。供张稍不齐，即逢吏役怒。嗟哉蚩蚩氓，俯首向谁诉。
归途杂述·其十二
作者：张晋
朝代：清

车载何隆隆，轮转如丘徙。马力已告竭，方且御不止。此虽有骅骝，亦与驽骀比。所以颜子言，是无全马矣。
归途杂述·其十五
作者：张晋
朝代：清

两夜宿并州，转侧不能寐。静听丽樵更，如在棘闱睡。此类惯战马，伏枥久闲退。忽闻金鼓声，奋跃绝缰辔。名心亦已灰，帖括亦已废。流水阅年华，浮云看富贵。如何复牵绕，勿乃太无谓。披衣更秉烛，书以志吾愧。
归途杂述·其十八
作者：张晋
朝代：清

久旱闻雨声，行人亦色喜。岂不恶泥泞，麦苗将槁死。额手视向天，为我遍千里。但得天心回，我意正如此。徘徊眺南云，蒙蒙收未起。前途雨深浅，急认来人履。
归途杂述·其十六
作者：张晋
朝代：清

早行觉路短，十里如五里。晚行觉路长，行行且复止。岂惟路觉长，且怪日轮驶。路亦无短长，日亦有定晷。人心多变迁，万事类如此。举首向仆夫，努力负行李。茅店已在望，小住为佳耳。
归途杂述·其十四
作者：张晋
朝代：清

并州快剪刀，剪不断愁肠。何如桑落酒，一饮倾千觞。醉中歌我诗，拍案声琅琅。四座齐回首，窃窃笑我狂。我歌声益振，彼笑庸何伤。
归途杂述·其四
作者：张晋
朝代：清

北地常苦寒，薪贵更莫比。居人扫落叶，爇火杂马矢。岂不辨熏莸，彼乃弗得已。多费一束薪，少食一掬米。金盆烧兽炭，毕生未见此。
德州喜晤孙如渊星衍观察
作者：张晋
朝代：清

倜傥风流抱负奇，每从诗笔想须眉。闻声未见神先往，握手相逢喜可知。玩世耳边混牛马，清谈天半露之而。平生敝帚嗟空享，敢诧孙郎帐下儿。
忆阿珍兼示四妹
作者：张晋
朝代：清

吾弟有娇女，名珍字掌珠。在家频汝顾，久客念余无。襁褓离慈母，恩勤托义姑。近来闻学步，应不倩人扶。
忧旱
作者：张晋
朝代：清

披襟摇大扇，挥汗犹如雨。可怜身上汗，点点难入土。登高眺平畴，赤地无禾黍。天心讵不仁，农力嗟已苦。举手招云将，风伯乃不许。炎飙扫晴翳，火轮又当午。
忻州晓发
作者：张晋
朝代：清

苦敌寒威酒半醺，耳边铃驮又□□。沾裳清露似微雨，贴地晓烟如白云。败叶打头风过树，平沙拍翅雁呼群。离家屈指一千里，赚得相思已十分。
房太尉管
作者：张晋
朝代：清

仓卒难当曳落河，高谈因果奈君何。更堪琴客能招贿，岂有文人解荷戈。士盗虚声成事少，战遵古法误人多。义军血变陈涛水，千载伤心杜老歌。
折槛行
作者：张晋
朝代：清

佞臣何人安昌侯，佞臣不死臣云愁。愿得上方斩马剑，为君断此佞臣头。言未及终上大骂，顾敕御史将云下。小臣忠义何激昂，攀槛槛折声琅琅。批龙鳞，臣当诛，龙逢比干臣所法，不知圣朝将何如？此时公卿色如土，咋舌相看莫敢语。将军庆忌独免冠，赦云愿得君王许。臣将死，上活之；槛已折，无庸治。留以旌直臣，此事颇可思。乃知至诚能感格，人主亦复为转移。君不见，嵇绍当年效忠节，以身卫帝任摧折。晋惠虽愚不浣衣，眼里常留侍中血。
报国寺
作者：张晋
朝代：清
体裁：五言律诗

胜地开金刹，诸天近翠峰。月高秋在塔，云冷晚留松。往事存题碣，前朝剩赐钟。一声烟外鹤，落尽旧芙蓉。
挽陈明轩炳炜舅氏时殁于黄河工次
作者：张晋
朝代：清

豪情侠气两无俦，忽堕元龙百尺楼。黄阁青山归路杳，惊沙急浪一棺愁。半生长物惟诗卷，何处栖魂不首邱。此日羊昙悲更甚，独携马策哭西州。
捞上行
作者：张晋
朝代：清

今日捞土，明日捞土。水深灭顶，嗟嗟辛苦。去年河决坏运堤，东岸西岸齐倾欹。筑堤用土向水取，名之曰土实则泥。踏泥作块堆堤上，量土以方真奇想。短长广狭较分明，高低准尺四围丈。春夏之交水温和，秋深水寒奈若何。底事捞土忘辛苦，冒险冲波为阿堵。百方土买四万钱，得钱饱食且安眠。嗟嗟泅夫真可怜，何不去耕南山田。不然临流结网罟，亦胜水中去捞土。
春寒
作者：张晋
朝代：清
体裁：五言律诗

寒云殢小溪，树树锁烟低。二月春将半，孤村莺未啼。花牵新水细，山背夕阳迷。莫恨湖光冷，东风自不齐。
春日延荔浦寿邀余读书西坪赋此二首
作者：张晋
朝代：清

素有林泉癖，劳劳愧未能。饥寒余傲骨，风雨得良朋。燕坐挥长麈，宵吟共一灯。知君善谈艺，为我辨淄渑。西坪高不极，中有读书堂。一夜春风入，飞花片片香。山光当座落，水气透衣凉。共道闲居好，开樽对夕阳。
春日延荔浦寿邀余读书西坪赋此二首·其一
作者：张晋
朝代：清

素有林泉癖，劳劳愧未能。饥寒余傲骨，风雨得良朋。燕坐挥长麈，宵吟共一灯。知君善谈艺，为我辨淄渑。
春日延荔浦寿邀余读书西坪赋此二首·其二
作者：张晋
朝代：清

西坪高不极，中有读书堂。一夜春风入，飞花片片香。山光当座落，水气透衣凉。共道闲居好，开樽对夕阳。
昭阳湖畔与延子椿话别时·子椿旋里予复有江左之行
作者：张晋
朝代：清

故人重分手，相送昭阳湖。湖水深如此，故人情不殊。挂帆异南北，惜别各踟蹰。渺渺离天远，乡心寄得无。
晓行车中口占
作者：张晋
朝代：清

茅檐矮屋伴灯眠，催上征车意惘然。林缺天光明似水，月残人影淡如烟。饥驱踪迹原难定，饱历风霜又一年。回首故园丛桂好，几时方办买山钱。
晚眺
作者：张晋
朝代：清

空庭生暝色，负手出柴关。新月似娇女，荒城疑暮山。野塘寒苇折，高树乱鸦还。极目愁萧瑟，尘劳且未闲。
望太行
作者：张晋
朝代：清

我家太行里，久别太行山。山色依然好，我行殊未闲。白云低欲暮，飞鸟倦知还。不必移文诮，看山已汗颜。
木棉庵
作者：张晋
朝代：清

一出军全覆，偏安业渐亡。庸愚嗟误国，朝野快投荒。义士能诛贼，穷途亦可伤。木棉遗迹在，何似半间堂。
李临淮光弼
作者：张晋
朝代：清

河阳酣战立奇功，军令三麾百道攻。大将宁能污贼手，短刀常自纳靴中。穰苴此日威难犯，陶侃当年恨颇同。太息程鱼果何物，几将贝锦困英雄。
李太尉愬
作者：张晋
朝代：清

飞雪漫天路不通，五更鹅鸭乱池中。是何常侍呼偏急，退保牙城计已穷。将士几人疑李佑，櫜鞬独自拜裴公。昌黎书法原无误，淮蔡平时第一功。
李希烈
作者：张晋
朝代：清

席前流血任纵横，残忍鸱张本性成。滑石嘉祥频自诩，湿梢名字亦堪惊。临终断送来仙甫，余毒迁延到少诚。更羡含桃潜蜡帛，窦家女貌果倾城。
李林甫
作者：张晋
朝代：清

便佞阴柔结主欢，月堂曾致几家残。朝廷共庆遗贤少，宰相谁知识字难。乌鹊可真巢大理，哥奴何止作郎官。满前枳棘君知否，身死宁能免斲棺。
李西平晟
作者：张晋
朝代：清

孤军支挂竟能存，荡灭群凶奉至尊。天实生公为社稷，帝犹念旧到儿孙。结欢延赏难消怨，独理元澄解报恩。地下老臣应感泣，一封手诏慰忠魂。
李训郑注
作者：张晋
朝代：清

夜来甘露降金吾，晓御含元列仗俱。幕下执兵看隐约，树边流汗费枝梧。才宣诏旨随班入，已决罘罳下殿趋。投鼠可怜忘忌器，尔曹安得有良图。
李赞皇德裕
作者：张晋
朝代：清

运筹决策仰风裁，藩镇凭陵势已摧。功阻受降谁失计，祸萌骖乘有同哀。朝廷何日除朋党，宰相如公信伟才。万里珠崖抛旅榇，梦中精爽尚能来。
李长源泌
作者：张晋
朝代：清

灵武初来未肯臣，军中衣白指山人。两京恢复烦前箸，三世师资在一身。独慕神仙心自远，处人骨肉语何真。至今每诵黄台句，犹忆深宵苦口陈。
杨国忠
作者：张晋
朝代：清

闻说君王宠玉环，偶然凭借列高班。怙恩尚敢排林甫，蔽王真能反禄山。三妹姿容竞天上，五家楼阁杳云间。可怜西狩苍黄日，一出延秋竟不还。
梦中得梦到故山闲五字因足成之
作者：张晋
朝代：清

客子意不适，风尘无好颜。愁随秋月老，梦到故山闲。何日赋招隐，逍遥丛桂间。长歌抛俗虑，高卧掩柴关。
梦中颜余屋曰空意庵醒而赋此
作者：张晋
朝代：清

至人贵诚意，云空斯已误。英雄爱逃禅，是乃当末路。我生不佞佛，专博禅中趣。频年困风尘，饥寒乱心虑。趾离怜我惫，导向梦中去。三字标妙谛，寂灭神所寓。惟意在心先，进道实初步。一空无不空，庵定在何处。明镜本无台，菩提亦非树。拈出树与台，毕竟意有注。机锋落言诠，障碍堕云雾。何如证无无，一切为删除。掷笔笑饶舌，文字太驰骛。吾意实难空，此梦何时寤。
欧幅刀歌并序
作者：张晋
朝代：清

延生跌荡风情豪，好客折简频相邀。入室何来吐光怪，陡觉四壁寒萧骚。谈笑未竟更命酒，留我出示欧幅刀。潋滟亮于雪，犀利能吹毛。酒酣把刀向我语，听不能终色如土。昔者闽峤苦未靖，白昼往往劫商贾。杀人如麻谁最强，幅也咆哮猛于虎。纵横据海岛，出没凌沧洲。估船不敢泊，指顾尽失琳琅璆。来往无谁何自谓，百不忧岁在重光。大渊献延陵，别驾来泉州。运筹握算众莫测，一击遂使妖氛收。是夜月黑风怒吼，掩金卧鼓衔枚走。幅时被酒方酣眠，以刀自卫不去手。苍黄拔刀刀弗出，似有旁人阴掣肘。归来击颈置马前，迁以其刀决其首。我闻此言神忽扬，宝物毕竟殊寻常。凭轩拂拭不忍释，杀气直射天苍凉。咄咄欧幅刀，上有欧幅血。倔强何神奇，卒致欧幅灭。譬彼英雄久失身，含愤如今始一泄。幅也安能作刀主？嗟尔铮铮一片铁。呜呼！莫谓铮铮一片铁。
正月十六夜同荔浦天桥看月追和黄仲则陈理堂
作者：张晋
朝代：清

月正十五至十七，游人看灯不看月。僻地谁来访素娥，空使寒光照冰雪。天桥高高接天坛，流波冻合澜不翻。栖鸦踏枝倏惊起，一轮皓魄明林端。初在林端既天半，倒影射桥光凌乱。此身疑作广寒游，十丈京尘一时散。延生与我怀抱同，深宵蹑足凌长虹。碧天沉沉净如拭，繁星敛耀芒角空。举头望月开口笑，作歌酬月月知否。黄生陈生皆清才，往年今夕曾同来。兴酣落笔走珠玉，欲与明月争光辉。太息后来无继矣，岂知更有我与子。君才何必输两人，月光不过清如此。此时旅怀百不忧，入关毕竟让王师。姓符谶纬原无应，身作韩彭且不知。欲效安丰何反复，可怜终未处台司。
段太尉秀实
作者：张晋
朝代：清

殿前戎服对源休，一击惊看面血流。岂有武人能办此，即无逸事亦千秋。追兵倒用司农印，植槊高悬悍卒头。梁上大绫三百疋，尘封依旧未曾收。
沛宫行
作者：张晋
朝代：清

贵莫贵兮为帝王，乐莫乐兮归故乡。人生到此愿已足，父老十日欢行觞。大蛇中断祖龙死，重瞳前阻乌江水。西来入关争不得，东游压气徒为尔。从此还家着锦衣，填街塞巷□旌旗。当年盛事已不再，后人啧啧犹称之。我来下马寻旧迹，殿阁荒凉空四壁。吁嗟乎！长陵抔土今谁封，禾黍没遍长乐宫。千秋万岁魂归后，忍听儿童唱《大风》。
河上
作者：张晋
朝代：清
体裁：五言律诗

步屟向汀洲，残山望眼收。云归藏晚堞，柳断出晴楼。古寺藤烟夕，荒滩蓼水秋。平沙看旧雁，落日更生愁。
浮家
作者：张晋
朝代：清

旅食宁长策，浮家岁又更。九州难铸错，一事竟无成。豹变何年雾，鸥寒旧日盟。故乡垂钓处，归梦记分明。
涿州谒桓侯庙
作者：张晋
朝代：清

矛马千秋意气粗，遗铭刁斗认模糊。断头能释将军缚，兵子何妨下士呼。地接楼桑村尚在，勇同壮缪命皆无。灵旗影里瞻遗像，敢把英雄拟狗屠。
清华晓发
作者：张晋
朝代：清

晓行趁晴日，缓步避车尘。我意爱流水，春波如送人。烟篁风解箨，云礁雪翻轮。渐有离乡感，家山伫望频。
湖上漫兴
作者：张晋
朝代：清

离忧同楚客，泽畔独行吟。倚杖玩流水，无人知我心。荻花秋瑟瑟，雨气晚沉沉。摇落知何极，轻寒上短襟。
滕王阁
作者：张晋
朝代：清

帝子行游日几回，春风蛱蝶画图开。一时高阁凌空起，万里长江动地来。何必王郎工作赋，更无都督解怜才。栋云帘雨空今古，一种消沉付劫灰。
狄梁公仁杰
作者：张晋
朝代：清

白云亲舍望依依，海曲明珠世所稀。妖梦独占双陆谶，孤忠潜挟五龙飞。上方宠锡裁金字，制狱奇冤付楮衣。闻道宁州诸父老，几人碑下泪齐挥。
狮奴行并序
作者：张晋
朝代：清
体裁：古风

《尚书》西旅贡厥獒，《尔雅》释云四尺高。喜则在尾怒在齿，势与狻麑争雄豪。吾家狮奴若狸小，得勿儿辈相讥嘲。不知命名取形似，大吼亦足惊其曹。重镅系以红丝绦，头尾乍动金铃摇。得食不厌掷且跳，旋转便捷如猿猱。狮奴狮奴尔勿骄，古人功臣比功狗，宵夜无忘慎尔守。
狮奴行并序
作者：张晋
朝代：清

《尚书》西旅贡厥獒，《尔雅》释云四尺高。喜则在尾怒在齿，势与狻麑争雄豪。吾家狮奴若狸小，得勿儿辈相讥嘲。不知命名取形似，大吼亦足惊其曹。重镅繫以红丝绦，头尾乍动金铃摇。得食不厌掷且跳，旋转便捷如猿猱。狮奴狮奴尔勿骄，古人功臣比功狗，宵夜无忘慎尔守。
田悦
作者：张晋
朝代：清

筑坛建号抗王师，欲效连衡事大奇。益土可曾先有兆，此云真是太无知。军前痛哭持刀日，帐下要盟断髻时。悔不长驱应殄灭，罪归三帅复何辞。
由开州之临漳道中作
作者：张晋
朝代：清

若不驱车出，那知春已深。莺花如恋客，杨柳欲成阴。土润前宵雨，风开远树林。铜台俯漳水，遗迹为重寻。
癸亥春夜与李二莪璋香小饮醉后有赠
作者：张晋
朝代：清

我有七弦琴，挥弦觅赏音。谁知弹别调，亦复有同心。之子美丰骨，高怀超古今。西窗剪官烛，慰藉意何深。扰扰笑时辈，悠悠岂丈夫。平生甘淡泊，富贵亦须臾。敝帚仍高价，长镵任腐儒。驾车怜阮籍，只解哭穷途。实时一杯酒，身后复谁知。非有名心在，安能为此辞。吾徒羞作达，逝者已如斯。各勉千秋业，无增老大悲。
癸亥春夜与李二莪璋香小饮醉后有赠·其一
作者：张晋
朝代：清

我有七弦琴，挥弦觅赏音。谁知弹别调，亦复有同心。之子美丰骨，高怀超古今。西窗剪官烛，慰藉意何深。
癸亥春夜与李二莪璋香小饮醉后有赠·其三
作者：张晋
朝代：清

实时一杯酒，身后复谁知。非有名心在，安能为此辞。吾徒羞作达，逝者已如斯。各勉千秋业，无增老大悲。
癸亥春夜与李二莪璋香小饮醉后有赠·其二
作者：张晋
朝代：清

扰扰笑时辈，悠悠岂丈夫。平生甘淡泊，富贵亦须臾。敝帚仍高价，长镵任腐儒。驾车怜阮籍，只解哭穷途。
登金山
作者：张晋
朝代：清

大江发源自蚕丛，万里一泻流向东。天遣神山作砥柱，中流涌出金芙蓉。峰尖飘渺逼云汉，石根诘屈搜蛟龙。我来张帆指京口，推篷旷望初蒙蒙。少时烟消雾亦敛，赤日濯水磨青铜。舍舟理轻策，着屐披蒙茸。奇境快登历，一拓平生胸。古刹周遭绝枕藉，浮图四面开玲珑。振衣直上神益耸，阊阖呼吸疑可通。九江三楚列眼底，指顾尽得天南雄。铁瓮城头没荒草，北固楼下闻秋钟。寄奴王气久消歇，大业惟剩丹徒宫。侧身东望诧奇绝，焦山对峙浮江中。林峦万古浸烟水，如观图画嗟朦胧。我疑海上三山失其二，乃于此地俱相逢。老僧疑客煮香茗，山门散步聊从容。中冷泉畔吊郭璞，妙高台上怀苏公。游兴到此愿已足，始笑向来局促真盲聋。昨过平山堂，楼阁何重重。岸旁覆垂柳，水面横长虹。此乃丈夫彼女子，人巧定合输天工。倚栏狂叫一挥手，惊飙乍起摇丹枫。楼船回棹泊山足，鼋鼍踏浪乘江风。断霞挂天末，飞雁嘹长空。苍然暮色上，佛鼓声冬冬。羁怀畏晚寻归楫，恨未一见炬火照耀江心红。
白沙中秋
作者：张晋
朝代：清

今我旅寄荒山阿，石室逼仄无人过。中秋节届月三五，有酒奈此明月何。微风初定水不波，高天渺渺云似罗。流辉潋滟出复没，阴晴万里无殊科。夜静庭虚爱露坐，僮仆僵寐难屡诃。殷勤自斟复自劝，一杯到手须当歌。柳色才黄别乡里，征车驰逐少停轨。故山丛桂今花开，念我友朋及妻子。云胡不归止于此，转思甲寅之秋客。闽天一雨两月声，连绵飓风南来海。水立天吴怒舞龙头轩，连墙十屋九倾圮。井蛙产灶无炊烟，人民鸡犬尽一劫。窜伏有类蛇蜿蜒，是时小楼袖手坐，危如累卵嗟孤悬。鬼伯催人在顷刻，良宵佳节宁堪言。但见湿云满地收不起，乾坤澒洞为巨渊。我旧遭此摧心颜，即今何事叹索寞。今年定较昔年乐，清樽满泛月当头，如此中秋亦不恶。世事原难足心意，丈夫要贵能磊落。酒酣击剑舞婆娑，一放双眉成大噱。
秋夕湖上即事
作者：张晋
朝代：清

云敛空庭雨，膏焚独夜釭。惊波频啮岸，华月忽窥窗。深巷严鸣柝，孤舟惊吠厖。客怀正清绝，逸兴满秋江。
秋夜
作者：张晋
朝代：清

秋气到湖上，夜寒水始波。客中行乐少，梦里故人多。谁与闻鸡舞，聊为对酒歌。长空一片月，留照醉颜酡。
秋夜听家季良志仁弹山居吟
作者：张晋
朝代：清

空堂露下月影沉，秋风萧瑟吹竹林。吾家仲蔚发清兴，为我一弹山居吟。横琴危坐意落落，对此已足开尘襟。韵逸调古喻者少，绝无促节兼繁音。七弦了了俱可辨，高下清浊难相侵。白云绕指寒意重，石泉一泻秋山深。何尝有类儿女语，直教折尽英雄心。羌予苦未谙勾拨，中含妙理知难寻。况复频年困奔走，红尘岁月嗟骎骎。中肠谁能置冰炭，此心原不分古今。何日山中结茅屋，壁间聊挂无弦琴。
秋日东坪漫兴
作者：张晋
朝代：清

久客愁车马，幽楼慕薜萝。名心因懒退，诗意入秋多。远岫淡如扫，清溪寒不波。何人慰岑寂，斜日牧儿歌。
秋日载园刺史约同人游瑕邱作
作者：张晋
朝代：清

行乐无古今，陵谷有变迁。风流不歇绝，赖此文字传。斯邱载《檀弓》，遗迹幸未湮。主人约嘉客，选胜追昔贤。登顿忽忘疲，周览开心颜。是时雨初霁，林木含朝烟。微风荡空翠，扑我襟袖间。千里纵远目，平楚何苍然。恨不起往哲，执手同周旋。主人发高唱，实从挥锦笺。修禊咏《兰亭》，雅集记《西园》。以今而视昔，夫复何让焉。斜阳欲西匿，去去还流连。谁是后来者，一笑摇归鞭。
秋日重宿开明寺二首
作者：张晋
朝代：清

记得山中住，低徊漫五年。朅来访胜迹，正直凉风天。垂柳摇疏绿，高梧散薄烟。予生耽寂寞，不是学逃禅。良夜不成寐，凭栏面远林。溪风仍谷口，山月尚禅心。旧事劳驰想，浮生惜滞淫。谁知重幞被，来卧碧云岑。
秋日重宿开明寺二首·其一
作者：张晋
朝代：清

记得山中住，低徊漫五年。朅来访胜迹，正直凉风天。垂柳摇疏绿，高梧散薄烟。予生耽寂寞，不是学逃禅。
秋日重宿开明寺二首·其二
作者：张晋
朝代：清

良夜不成寐，凭栏面远林。溪风仍谷口，山月尚禅心。旧事劳驰想，浮生惜滞淫。谁知重幞被，来卧碧云岑。
秋望
作者：张晋
朝代：清
体裁：七言律诗

家世崆峒山下居，每因风雨念吾庐。鱼龙水落霜来后，鸟鼠秋高月上初。慈母手中千里线，故人云外数行书。经年未忍西南望，知道青松久笑予。
种松谣
作者：张晋
朝代：清
体裁：诗

我不愿种桃李花，春风已老空咨嗟。我亦不愿种杨柳，飞絮频沾大道泥，长条折尽离人手。
昨夜深山吼雷雨，蛟龙怒斗争掀舞。风驰电激欻然收，断甲遗鳞齐入土。
眼前突兀化作松，虬枝铁干翻游龙。呼童汲井竞灌溉，盛夏谡谡摇清风。
广庭皎月明如水，老鹤叫月舞不已。清影须从拂地看，惊涛直欲凌空起。
自笑支离不世情，愿随辟榖学长生。披襟独坐松阴下，还向松根乞茯苓。
种松谣
作者：张晋
朝代：清

我不愿种桃李花，春风已老空咨嗟。我亦不愿种杨柳，飞絮频沾大道泥，长条折尽离人手。昨夜深山吼雷雨，蛟龙怒斗争掀舞。风驰电激欻然收，断甲遗鳞齐入土。眼前突兀化作松，虬枝铁干翻游龙。呼童汲井竞灌溉，盛夏谡谡摇清风。广庭皎月明如水，老鹤叫月舞不已。清影须从拂地看，惊涛直欲凌空起。自笑支离不世情，愿随辟谷学长生。披襟独坐松阴下，还向松根乞茯苓。
秦良玉锦袍歌
作者：张晋
朝代：清

锦袍耀日光陆离，盘龙隐起森之而。何人裁制诧美艳，服者石砫女土司。忆昔平台曾召对，此袍得勿上方赐。沧桑已变传后人，子孙仕袭能相珍。云蓝绣袱重包裹，开视拂拭无纤尘。巾帼将军匹者寡，一木曾思支大厦。却敌常将白杆兵，请缨独跨桃花马。轻躯结束披裲裆，杀贼不异驱群羊。红颜宁甘老牖下，逝将效死为国殇。夫人之没已百载，夫人之袍至今在。其道闻风便激昂，况教睹物余光彩。君不见，汾阳胄，临淮刀，史册侈谈不可见，后人想象神犹豪。请看一袭西川锦，仿佛忠魂尚可招。
移家澶渊呈载园刺史
作者：张晋
朝代：清

岂不怀乡里，翻为尽室行。一贫累妻子，百事费经营。地僻春堪赁，心闲梦自清。南州劳设榻，今我亦苍生。
繁峙城楼晚眺
作者：张晋
朝代：清

九月霜清木叶催，客中登眺重徘徊。饥鹰攫食盘空下，野马嘶风滚地来。泰戏峰高堆积雪，滹沱水急吼奔雷。夕阳明处还西望，十二连城次第开。
经严陵钓台
作者：张晋
朝代：清

白水开真主，半裘老钓徒。风云方会合，鸥鸟自江湖。物色情何极，烟波志不渝。故人天子贵，草野客星孤。世外容高蹈，竿头岂畏途。驾辕悲局促，曳尾任泥涂。自爱桐江月，宁知赤伏符。高风钦大隐，故态忆狂奴。流水清心迹，春山俨画图。云台今寂寞，凭眺独踟蹰。
续李舒园元沪读郁离子诗十二首
作者：张晋
朝代：清

楚人患狐扰，多方弗能捕。有客进奇术，教之作象虎。蒙皮出牗下，狐见气果沮。仓卒蹄而踣，砻伏缩如鼠。他日豕暴田，反奔亦遭卤。遂谓执此方，百兽何足数。野田惊有驳，急趋莫能阻。驳威不可当，真虎且难御。雷呴而前攫，磔死无处所。屡试不量力，久假乃自取。不死讵肯休，虽悔复何补。所以齐悯王，遗笑于千古。武城郭门外，阜垤集鹳鸟。朝来讶骤迁，巢于墓门表。鸟乃识天雨，见机亦云早。谁知水患兴，墓门且为沼。徘徊发长唳，翘翘巢难保。悲哉非不智，择地何草草。不见高飞鸿，厉翮摩苍昊。小人行龌龊，不肯自洗湔。失足非所惜，且愿人同颠。君子慎其趋，耻与相周旋。子侨与诡随，夜踰邻人垣。邻人恶其扰，坎涂置溷焉。子侨既先堕，诡随亦被牵。涉虚方踵至，冒冒而来前。子侨戒诡随，掩口使勿言。伹免无相咥，友朋亦可捐。中心最叵测，子侨真非人。冶容侮之招，丽服盗斯启。荣瘁无定在，倚伏固其理。良梓笑丛棘，櫹櫹不足齿。托根向穷崖，自谓得所止。日月留其晖，风雨被其体。八音发和鸣，五色绚文采。抱日而浮光，匠石见之喜。棘乃振条吟，君言亦过矣。泰运苟未开，栋梁安足恃。剪之为黄肠，腐肉同一委。一入冥冥乡，太阳不照尔。吾长不盈尺，大亦不踰指。天不畀以材，扶疏而魁瘣。樵夫掉头趋，飞鸟侧翅徙。既无子之忧，不羡子之美。所得亦已多，何遽效尔梓。腐肉能致蝇，肉尽不足奇。蝇既食腐肉，生蛆类愈滋。蛆蝇两相生，辗转无穷期。矜者谄之宅，讳者欺之媒。因矜施以谄，因讳投以欺。谄欺苟弗拒，慕效群相师。君子防淫邪，修辨如良医。屏媒而坏宅，谄欺安所施。陵鲤本非龙，好者卒不悟。豢养乃用蚁，真情已毕露。言非竟遭抶，左右莫不惧。卷屈倏然伸，旁观佯警怖。徙居閟深宫，一朝穴甓去。商陵视其迹，悼惜何时遇。雷雨忽交作，真龙下庭树。谓为豢龙来，矢蚁邀一顾。大震商陵死，此事非无故。以蚁食真龙，那不逢其怒。泗滨有美石，可以谐八音。取之荐郊庙，声价比璆琳。宝秘不敢亵，曾为夔所钦。孟尝求作磬，父老喜不任。斋戒肃使者，拳拳意何深。置石于外朝，已拂父老心。乃为下宫碣，颠倒谁能堪。弗谢而出走，仰天叹浮沉。一石既失信，秦越交相侵。趋驾谢父老，迎石表厥忱。贤士辱泥途，哀哉匪自今。芊叔为楚尹，报政课上最。楚王譝于朝，叔敖独相咥。臣有里中人，洿池以为利。吴客称善渔，里人喜且爱。为之具舟楫，妙技思一试。远不走江湖，近欲取池内。里人蹙然谢，鄙言幸勿怪。是则吾固有，客术复奚贵。芊叔鲜令政，不能及境外。啖王剜王股，视此得勿类。孽摇产怪鸟，一身戴九头。一头偶得食，八头争不休。飞毛复洒血，呀然等雠仇。九头俱被伤，食卒未入喉。海凫咍而笑，不思实堪羞。九头非九身，同源而分流。得食归一腹，何遽相残蹂。寄言人间世，斯理须善求。勿为海凫笑，同室操戈矛。犨工盗牛术，扼害掺其机。制此如芒钩，系以八尺丝。以钩牵其舌，宵夜牛相随。彼盗亦有道，斯语不我欺。石羊喟然叹，世人那得知。是即治盗法，乃为盗用之。汪罔资食兽，不能俯而捕。僬侥资食蜩，不能仰而取。相率扣帝娲，喋喋诉厥苦。帝娲太息言，是非吾能与。大块造汝形，原不分细巨。口鼻与耳目，心腹与肠腑。长亦无所减，短亦无所补。长短贵善用，此论足千古。核仁虽幺微，枝干若可睹。卵壳即块冥，中亦含毛羽。核仁及卵壳，为之是在汝。唐蒙与薜荔，俱生松朴间。相与谋所丽，唐蒙论何偏。谓朴不材木，惟松堪周旋。茯苓产其下，雨师食而仙。其膏化琥珀，贵重齐琅玕。老干耸霄汉，疏叶响管弦。薜荔咥咥笑，掉头不谓然。山以金被凿，石以玉受镌。有美不自蔽，安得终天年。彼且困斤斧，何况能我全。朝来果见伐，唐蒙亦死焉。顾视荔与朴，柯叶仍纠缠。
续李舒园元沪读郁离子诗十二首·其一
作者：张晋
朝代：清

楚人患狐扰，多方弗能捕。有客进奇术，教之作象虎。蒙皮出牗下，狐见气果沮。仓卒蹄而踣，砻伏缩如鼠。他日豕暴田，反奔亦遭卤。遂谓执此方，百兽何足数。野田惊有驳，急趋莫能阻。驳威不可当，真虎且难御。雷呴而前攫，磔死无处所。屡试不量力，久假乃自取。不死讵肯休，虽悔复何补。所以齐悯王，遗笑于千古。
续李舒园元沪读郁离子诗十二首·其七
作者：张晋
朝代：清

泗滨有美石，可以谐八音。取之荐郊庙，声价比璆琳。宝秘不敢亵，曾为夔所钦。孟尝求作磬，父老喜不任。斋戒肃使者，拳拳意何深。置石于外朝，已拂父老心。乃为下宫碣，颠倒谁能堪。弗谢而出走，仰天叹浮沉。一石既失信，秦越交相侵。趋驾谢父老，迎石表厥忱。贤士辱泥途，哀哉匪自今。
续李舒园元沪读郁离子诗十二首·其三
作者：张晋
朝代：清

小人行龌龊，不肯自洗湔。失足非所惜，且愿人同颠。君子慎其趋，耻与相周旋。子侨与诡随，夜踰邻人垣。邻人恶其扰，坎涂置溷焉。子侨既先堕，诡随亦被牵。涉虚方踵至，冒冒而来前。子侨戒诡随，掩口使勿言。伹免无相咥，友朋亦可捐。中心最叵测，子侨真非人。
续李舒园元沪读郁离子诗十二首·其九
作者：张晋
朝代：清

孽摇产怪鸟，一身戴九头。一头偶得食，八头争不休。飞毛复洒血，呀然等雠仇。九头俱被伤，食卒未入喉。海凫咍而笑，不思实堪羞。九头非九身，同源而分流。得食归一腹，何遽相残蹂。寄言人间世，斯理须善求。勿为海凫笑，同室操戈矛。
续李舒园元沪读郁离子诗十二首·其二
作者：张晋
朝代：清

武城郭门外，阜垤集鹳鸟。朝来讶骤迁，巢于墓门表。鸟乃识天雨，见机亦云早。谁知水患兴，墓门且为沼。徘徊发长唳，翘翘巢难保。悲哉非不智，择地何草草。不见高飞鸿，厉翮摩苍昊。
续李舒园元沪读郁离子诗十二首·其五
作者：张晋
朝代：清

腐肉能致蝇，肉尽不足奇。蝇既食腐肉，生蛆类愈滋。蛆蝇两相生，辗转无穷期。矜者谄之宅，讳者欺之媒。因矜施以谄，因讳投以欺。谄欺苟弗拒，慕效群相师。君子防淫邪，修辨如良医。屏媒而坏宅，谄欺安所施。
续李舒园元沪读郁离子诗十二首·其八
作者：张晋
朝代：清

芊叔为楚尹，报政课上最。楚王譝于朝，叔敖独相咥。臣有里中人，洿池以为利。吴客称善渔，里人喜且爱。为之具舟楫，妙技思一试。远不走江湖，近欲取池内。里人蹙然谢，鄙言幸勿怪。是则吾固有，客术复奚贵。芊叔鲜令政，不能及境外。啖王剜王股，视此得勿类。
续李舒园元沪读郁离子诗十二首·其六
作者：张晋
朝代：清

陵鲤本非龙，好者卒不悟。豢养乃用蚁，真情已毕露。言非竟遭抶，左右莫不惧。卷屈倏然伸，旁观佯警怖。徙居閟深宫，一朝穴甓去。商陵视其迹，悼惜何时遇。雷雨忽交作，真龙下庭树。谓为豢龙来，矢蚁邀一顾。大震商陵死，此事非无故。以蚁食真龙，那不逢其怒。
续李舒园元沪读郁离子诗十二首·其十
作者：张晋
朝代：清

犨工盗牛术，扼害掺其机。制此如芒钩，系以八尺丝。以钩牵其舌，宵夜牛相随。彼盗亦有道，斯语不我欺。石羊喟然叹，世人那得知。是即治盗法，乃为盗用之。
续李舒园元沪读郁离子诗十二首·其十一
作者：张晋
朝代：清

汪罔资食兽，不能俯而捕。僬侥资食蜩，不能仰而取。相率扣帝娲，喋喋诉厥苦。帝娲太息言，是非吾能与。大块造汝形，原不分细巨。口鼻与耳目，心腹与肠腑。长亦无所减，短亦无所补。长短贵善用，此论足千古。核仁虽幺微，枝干若可睹。卵壳即块冥，中亦含毛羽。核仁及卵壳，为之是在汝。
续李舒园元沪读郁离子诗十二首·其十二
作者：张晋
朝代：清

唐蒙与薜荔，俱生松朴间。相与谋所丽，唐蒙论何偏。谓朴不材木，惟松堪周旋。茯苓产其下，雨师食而仙。其膏化琥珀，贵重齐琅玕。老干耸霄汉，疏叶响管弦。薜荔咥咥笑，掉头不谓然。山以金被凿，石以玉受镌。有美不自蔽，安得终天年。彼且困斤斧，何况能我全。朝来果见伐，唐蒙亦死焉。顾视荔与朴，柯叶仍纠缠。
续李舒园元沪读郁离子诗十二首·其四
作者：张晋
朝代：清

冶容侮之招，丽服盗斯启。荣瘁无定在，倚伏固其理。良梓笑丛棘，櫹櫹不足齿。托根向穷崖，自谓得所止。日月留其晖，风雨被其体。八音发和鸣，五色绚文采。抱日而浮光，匠石见之喜。棘乃振条吟，君言亦过矣。泰运苟未开，栋梁安足恃。剪之为黄肠，腐肉同一委。一入冥冥乡，太阳不照尔。吾长不盈尺，大亦不踰指。天不畀以材，扶疏而魁瘣。樵夫掉头趋，飞鸟侧翅徙。既无子之忧，不羡子之美。所得亦已多，何遽效尔梓。
老寡妇
作者：张晋
朝代：清

君不见，汉家老寡妇，历汉四世递新都。一朝从侄号文母，新莽欺人作天子，微姑之力不及此。可怜寡妇见机迟，底事区区恋一玺。长寿宫中开华筵，宗庙已毁空潸然。岁时伏腊对左右，黄貂黑貂何足言。汉祚移，寡妇逝，九原何以见先帝。君不见，黄皇室主颜未衰，病不求医良可哀。吁嗟寡妇老不死，汉家留汝真祸水。
舟泊赤壁
作者：张晋
朝代：清

奸雄横槊亦风流，迁客曾来作胜游。故垒西边余赤壁，大江东去绕黄州。昔年战斗悲龙虎，清夜徘徊看斗牛。断岸荒祠俱是梦，一樽莫负画船秋。
舟行望凫山
作者：张晋
朝代：清

隔岸凫罗列，凫山俨似凫。何年来聚族，终古泛晴湖。水气相吞吐，岚光乍有无。推篷秋兴逸，举手欲招呼。
落拓
作者：张晋
朝代：清

落拓年来鬓欲苍，眼前身后两茫茫。敢云卿辈都难记，自笑名心未易忘。野鹿覆蕉谁梦醒，春蚕作茧任元黄。书空咄咄真多事，且向垆头问醉乡。
行抵代州作
作者：张晋
朝代：清

雁飞向南去，人到雁门关。晓角三边月，寒云万迭山。时清行旅适，戍古老兵闲。直渡桑干水，仍骑代马还。
行抵涿州见西山作
作者：张晋
朝代：清

红尘滚滚车马喧，车中兀坐如枯禅。偶然开眸一笑粲，万迭西山当我前。有如苦闹避热客，忽逢静友相周旋。浮岚积翠宕心目，不必策杖穷其颠。我生三度到京国，严寒酷暑嗟难言。问余何事苦仆仆，自反不觉心茫然。小山丛桂屡招隐，负郭惜少二顷田。朝来驱车看山色，山灵对我空好颜。
裴晋公度
作者：张晋
朝代：清

旋袖齐传打麦谣，宰臣颅骨丧崇朝。何人更建平戎策，一出能令积寇消。圣主每思同唱和，远夷争欲睹丰标。暮年诗酒萧闲甚，绿野堂开傍午桥。
褚河南遂良
作者：张晋
朝代：清

松柏凌寒挺劲姿，清风大节有谁知。艳妻一自煽方处，此獠何难扑杀之。致笏直须还陛下，托孤宁忍负心期。好儿好妇言犹在，万死投荒志不移。
观杨忠悯公《谏马市》、《劾严嵩》二疏草稿真迹题后
作者：张晋
朝代：清

短檠照几光明灭，展卷森森竖毛发。草书蜿蜒龙蛇走，行间尽是忠臣血。我昔读《明史》，最伤忠悯公。少小杂牧竖，遭际如龙逢。前疏激切论马市，后疏慷慨弹奸嵩。内外贼，罪难掩。立仗马，鸣不敢。进谏何须獬豸冠，保身不借蚺蛇胆。愁云惨雾泣鬼神，下笔那顾丞相嗔。愤同当道埋轮使，勇过彤庭折槛人。至今后嗣秘遗稿，三百年来尚完好。《钤山堂集》费雕镌，零落人间有谁宝。岂无孝子与慈孙，翻悔虚声灭不早。公之诗文亦擅长，煌煌天语为褒扬。即教此卷化乌有，千载大名在人口。我观公书如公存，巫咸不用招忠魂。论事岂同争坐位，运腕直肖颜平原。肃衣再拜展私敬，为公纸墨亦堪庆。寄语庸庸碌碌徒，此间不许题名姓。
读《五代史》杂咏三十九首
作者：张晋
朝代：清

洛阳迢递路间关，瞻顾园陵岂再还。飞去不知何处乐，一时流涕纥干山。锦囊负矢马前来，意气当年亦壮哉。解道伶官能坐困，何缘驻马问愁台。阉宦如公信楷模，丹心耿耿岂容诬。元凶未灭称尊号，毕竟吾王负老奴。赭黄着体笑当年，愚愎公然号大燕。袛见主人曾避客，不闻尚父也郊天。老将知兵未是夸，夹城一战势槎拿。军中只说周阳五，刺史何曾到野叉。铁枪气压斗鸡儿，三日真符克敌期。暮晋朝梁人不少，有谁肯学豹留皮。妖人治第博陵坊，野鹊黄蛇尽兆祥。不道后来西宅里，揕胸空欲啮云郎。提兵绕栅讶高呼，无槊凭陵意气粗。我亦沙陀求穴者，曾储肥肉犒军无。旧事何劳问建丰，山人省女太匆匆。宫中正自夸门望，岂有黄须是阿翁。妆奁满喜值无多，命本由天奈我何。马上一囊依旧在，抽刀枉自逐容哥。郭门高竟负恩私，楼上先将一矢遗。余骨焚时烦乐器，果然终始不相离。俳优殿上尽情歌，绝倒诙谐此辈多。切莫啮人纵儿女，同光原仗敬新磨。角抵还将重镇酬，将军建节已堪羞。如何收得伶奴者，也向官家乞二州。飧酪还能解渴无，绛霄廊下莫长吁。他年更上徽陵望，寒食谁持饭一盂。华阳鹤氅学萧闲，门地虽高岂足攀。忘却此身本痴物，反将虫豸笑任团。厚葬何曾到九泉，摸金校尉不相怜。休将白骨求神庇，风雨干陵亦偶然。逆谋原不比泉鸠，轻薄浮夸一旦休。试问苍黄床下伏，可曾厌铁在心头。挝击庭前未及防，由来鸟尽合弓藏。九原若与安公见，切莫重新问潞王。凤翔兵变总由天，死不相从志已坚。却笑伶奴安十十，结欢苦费五条弦。李严已困孟知祥，仁矩今看拜董璋。何似七郎家里住，无多残肉意难忘。三珠嘉兆又成空，胆堕那禁计更穷。独有举家焚死日，未将神语问张蒙。卫州往事剧堪哀，转眼黄龙去不回。一样负心君莫恨，杜郎原效石郎来。衣领藏书悔已迟，牙筹数毕罪何辞。可怜十万横磨剑，赚煞当年大眼儿。天子如公作得无，兵强马壮笑区区。不因两箭夸神验，安得幡竿误铁胡。长枪大剑毛锥子，将相□□议论新。会饮不愁为手势，座中原有姓阎人。漫向天池卜纸钱，秃疮跛脚总无缘。也知不及张生铁，却害生灵三十年。国中近事欲言难，得祸何尝为腊丸。肯负永陵一抔土，千秋休议肉台盘。无才无德剧痴顽，家国争□付等闲。底事人钦长乐老，死时犹欲比尼山。长江天堑失藩屏，江上舟师似列星。只待画江为界后，始知原是小朝廷。车书混一势难全，鼾睡那容卧榻眠。闻道衣夸天水碧，不堪回首忆当年。微服闲游任所之，尖巾裹首状如锥。□□狎客工嘲戏，独有嘉王是酒悲。一曲甘州妙入神，龙船画舸耀江津。看他轻薄成何事，那不终为入草人。兵出无名倩蜡丸，汴州赐第压河千。国亡已兆长春节，回首桃符不忍看。指挥如意逞风流，股栗何曾展一筹。更笑世修降表者，成都不独有谯周。歌词慷慨记依稀，三节还乡挂锦衣。喜煞座中诸父老，看他草木亦光辉。大罗仙境杳何方，受册还须拜宝皇。眼底已无春燕影，帐中惟贮一归郎。万里降王执梃来，素衣白马有谁哀。朝廷自是恩如海，肯赐刘郎酖一杯。衣遏手迹绣如新，道上□□劫四邻。一事合呼高赖子，逢人称帝便称臣。河东兵甲势全摧，尚抗王师不肯来。怜尔区区非叛者，不妨生路暂时开。
读《五代史》杂咏三十九首·其一
作者：张晋
朝代：清

洛阳迢递路间关，瞻顾园陵岂再还。飞去不知何处乐，一时流涕纥干山。
读《五代史》杂咏三十九首·其七
作者：张晋
朝代：清

妖人治第博陵坊，野鹊黄蛇尽兆祥。不道后来西宅里，揕胸空欲啮云郎。
读《五代史》杂咏三十九首·其三
作者：张晋
朝代：清

阉宦如公信楷模，丹心耿耿岂容诬。元凶未灭称尊号，毕竟吾王负老奴。
读《五代史》杂咏三十九首·其三十
作者：张晋
朝代：清

车书混一势难全，鼾睡那容卧榻眠。闻道衣夸天水碧，不堪回首忆当年。
读《五代史》杂咏三十九首·其三十一
作者：张晋
朝代：清

微服闲游任所之，尖巾裹首状如锥。□□狎客工嘲戏，独有嘉王是酒悲。
读《五代史》杂咏三十九首·其三十七
作者：张晋
朝代：清

万里降王执梃来，素衣白马有谁哀。朝廷自是恩如海，肯赐刘郎酖一杯。
读《五代史》杂咏三十九首·其三十三
作者：张晋
朝代：清

兵出无名倩蜡丸，汴州赐第压河千。国亡已兆长春节，回首桃符不忍看。
读《五代史》杂咏三十九首·其三十九
作者：张晋
朝代：清

河东兵甲势全摧，尚抗王师不肯来。怜尔区区非叛者，不妨生路暂时开。
读《五代史》杂咏三十九首·其三十二
作者：张晋
朝代：清

一曲甘州妙入神，龙船画舸耀江津。看他轻薄成何事，那不终为入草人。
读《五代史》杂咏三十九首·其三十五
作者：张晋
朝代：清

歌词慷慨记依稀，三节还乡挂锦衣。喜煞座中诸父老，看他草木亦光辉。
读《五代史》杂咏三十九首·其三十八
作者：张晋
朝代：清

衣遏手迹绣如新，道上□□劫四邻。一事合呼高赖子，逢人称帝便称臣。
读《五代史》杂咏三十九首·其三十六
作者：张晋
朝代：清

大罗仙境杳何方，受册还须拜宝皇。眼底已无春燕影，帐中惟贮一归郎。
读《五代史》杂咏三十九首·其三十四
作者：张晋
朝代：清

指挥如意逞风流，股栗何曾展一筹。更笑世修降表者，成都不独有谯周。
读《五代史》杂咏三十九首·其九
作者：张晋
朝代：清

旧事何劳问建丰，山人省女太匆匆。宫中正自夸门望，岂有黄须是阿翁。
读《五代史》杂咏三十九首·其二
作者：张晋
朝代：清

锦囊负矢马前来，意气当年亦壮哉。解道伶官能坐困，何缘驻马问愁台。
读《五代史》杂咏三十九首·其二十
作者：张晋
朝代：清

李严已困孟知祥，仁矩今看拜董璋。何似七郎家里住，无多残肉意难忘。
读《五代史》杂咏三十九首·其二十一
作者：张晋
朝代：清

三珠嘉兆又成空，胆堕那禁计更穷。独有举家焚死日，未将神语问张蒙。
读《五代史》杂咏三十九首·其二十七
作者：张晋
朝代：清

国中近事欲言难，得祸何尝为腊丸。肯负永陵一抔土，千秋休议肉台盘。
读《五代史》杂咏三十九首·其二十三
作者：张晋
朝代：清

衣领藏书悔已迟，牙筹数毕罪何辞。可怜十万横磨剑，赚煞当年大眼儿。
读《五代史》杂咏三十九首·其二十九
作者：张晋
朝代：清

长江天堑失藩屏，江上舟师似列星。只待画江为界后，始知原是小朝廷。
读《五代史》杂咏三十九首·其二十二
作者：张晋
朝代：清

卫州往事剧堪哀，转眼黄龙去不回。一样负心君莫恨，杜郎原效石郎来。
读《五代史》杂咏三十九首·其二十五
作者：张晋
朝代：清

长枪大剑毛锥子，将相□□议论新。会饮不愁为手势，座中原有姓阎人。
读《五代史》杂咏三十九首·其二十八
作者：张晋
朝代：清

无才无德剧痴顽，家国争□付等闲。底事人钦长乐老，死时犹欲比尼山。
读《五代史》杂咏三十九首·其二十六
作者：张晋
朝代：清

漫向天池卜纸钱，秃疮跛脚总无缘。也知不及张生铁，却害生灵三十年。
读《五代史》杂咏三十九首·其二十四
作者：张晋
朝代：清

天子如公作得无，兵强马壮笑区区。不因两箭夸神验，安得幡竿误铁胡。
读《五代史》杂咏三十九首·其五
作者：张晋
朝代：清

老将知兵未是夸，夹城一战势槎拿。军中只说周阳五，刺史何曾到野叉。
读《五代史》杂咏三十九首·其八
作者：张晋
朝代：清

提兵绕栅讶高呼，无槊凭陵意气粗。我亦沙陀求穴者，曾储肥肉犒军无。
读《五代史》杂咏三十九首·其六
作者：张晋
朝代：清

铁枪气压斗鸡儿，三日真符克敌期。暮晋朝梁人不少，有谁肯学豹留皮。
读《五代史》杂咏三十九首·其十
作者：张晋
朝代：清

妆奁满喜值无多，命本由天奈我何。马上一囊依旧在，抽刀枉自逐容哥。
读《五代史》杂咏三十九首·其十一
作者：张晋
朝代：清

郭门高竟负恩私，楼上先将一矢遗。余骨焚时烦乐器，果然终始不相离。
读《五代史》杂咏三十九首·其十七
作者：张晋
朝代：清

逆谋原不比泉鸠，轻薄浮夸一旦休。试问苍黄床下伏，可曾厌铁在心头。
读《五代史》杂咏三十九首·其十三
作者：张晋
朝代：清

角抵还将重镇酬，将军建节已堪羞。如何收得伶奴者，也向官家乞二州。
读《五代史》杂咏三十九首·其十九
作者：张晋
朝代：清

凤翔兵变总由天，死不相从志已坚。却笑伶奴安十十，结欢苦费五条弦。
读《五代史》杂咏三十九首·其十二
作者：张晋
朝代：清

俳优殿上尽情歌，绝倒诙谐此辈多。切莫啮人纵儿女，同光原仗敬新磨。
读《五代史》杂咏三十九首·其十五
作者：张晋
朝代：清

华阳鹤氅学萧闲，门地虽高岂足攀。忘却此身本痴物，反将虫豸笑任团。
读《五代史》杂咏三十九首·其十八
作者：张晋
朝代：清

挝击庭前未及防，由来鸟尽合弓藏。九原若与安公见，切莫重新问潞王。
读《五代史》杂咏三十九首·其十六
作者：张晋
朝代：清

厚葬何曾到九泉，摸金校尉不相怜。休将白骨求神庇，风雨干陵亦偶然。
读《五代史》杂咏三十九首·其十四
作者：张晋
朝代：清

飧酪还能解渴无，绛霄廊下莫长吁。他年更上徽陵望，寒食谁持饭一盂。
读《五代史》杂咏三十九首·其四
作者：张晋
朝代：清

赭黄着体笑当年，愚愎公然号大燕。袛见主人曾避客，不闻尚父也郊天。
读《史记》四十首 其一 罪地脉
作者：张晋
朝代：清

蒙恬筑长城，连连万余里。邀功暴黔首，阿意悦天子。堑山湮谷不可罢，役夫半死长城下。三世为将，道家所忌。何况秦人实寡恩，有罪无罪胡足计。蒙毅还祷，帝载辒凉。二世既立，扶苏已亡。将军握兵三十万，秦人杀之如刲羊。吁嗟乎！蒙氏诛高高未死，怨毒于人真甚矣。恬守边，高侍侧。恬不诛，高不释，此事如何罪地脉。
读《史记》四十首 其七 刎颈交
作者：张晋
朝代：清

势力交情何足数，廉颇相如自千古。耳余亦号刎颈交，誓天指日如同胞。耳也兄，余也弟，同死同生不相弃。一朝座中解将印，刎颈之交不可间。耳封王，余封侯，余虽未杀耳，快意已睹假耳头。井陉耳佐淮阴将，成安君斩泜水上，昔日交情今已忘。吁嗟乎！如耳余者何，廉颇相如今不闻。
读《史记》四十首 其三 陈胜王
作者：张晋
朝代：清

裂帛书，置鱼腹，篝火狐鸣满空谷。朅来尽道陈胜王，燕雀原难识鸿鹄。陈胜王，何不仁，肆强暴，杀故人，诸将从此无与亲。由来左道不足恃，帝王应运自有真。伙涉已死汉高起，九州岛齐奉赤龙子。吁嗟乎！辍耕垄上空欷歔，六月便息夫何如？壮士不死举大事，隆准借尔为先驱，乃知陈胜真佣奴。
读《史记》四十首 其三十 反地下
作者：张晋
朝代：清

文种献七术，用三尚余四。为我从先王，地下更相试。鸟尽弓藏事可知，欲加之罪宁无辞。条侯遇汉景，谓非少主臣。甲盾五百被，竟以杀其身。当日狱词更可讶，不反地上反地下。欲何为？上寡恩，君莫悲，君不记，许负之言犹在耳，纵理入口当饿死。
读《史记》四十首 其三十一 为布被
作者：张晋
朝代：清

贫贱学牧豕，富贵为布被。公孙碌碌何足齿，一生只解顺上旨。人臣贵俭节，作伪亦堪羞。新莽夫人布被膝，邀名颇类平津侯。自是齐人信多诈，大廷曾被长孺骂。君不见，晏子狐裘三十年，当时闻说难为下。
读《史记》四十首 其三十七 飞将军
作者：张晋
朝代：清

君不见，北平贤太守，行军从不持刁斗。敌人呼作飞将军，敌骑闻之皆反走。将军善射空千古，射虎能教石没羽。结发从军七十战，可怜未见单于面。李蔡为人在下中，积劳数载亦邀封。将军岂复居人后，太息曾无尺寸功。失道茫茫乃天意，安能更对刀笔吏。刎身绝域奈君何，天下无人不垂涕。闻说将军不遇时，此言千载使人疑。由来君相能造命，天子如何说数奇。
读《史记》四十首 其三十三 号智囊
作者：张晋
朝代：清

刘氏安，晁氏危，智囊之智毋乃非。大臣谋国贵公正，奈何借此诛袁丝。袁丝在坐错即去，两人未尝同堂语。一朝请闻上意移，东厢屏足色先沮。当年家令号智囊，朝衣东市亦可伤。七国未亡身已弃，错胡不扣囊底智。
读《史记》四十首 其三十二 五鼎食
作者：张晋
朝代：清

生不五鼎食，死即五鼎烹。主父当时何太横，途穷日暮乃倒行。四十年来阨日久，得路谁能顾身首。一出拜齐相，其志始毕伸。沾沾数故旧，毋复入我门。燕王论死齐王杀，赵王乘间乃敢发。五鼎食，食无几，五鼎烹，竟族死。吁嗟乎！身贵宾客皆从游，身败骸骨无人收。残魂茕茕泣原野，独有孔车是长者。
读《史记》四十首 其三十五 然死灰
作者：张晋
朝代：清

安国坐法为狱吏，死灰复然，然即溺之。死灰不然田甲守，死灰既然田甲走。一笑诙谐问狱吏，公等悠悠宁足治。君不见，周勃当时尝得罪，千金行赂书牍背。曾闻太息向人言，昔日安知狱吏贵。
读《史记》四十首 其三十八 重揖客
作者：张晋
朝代：清

踞厕视将军，不冠见丞相。长儒前奏事，上独避武帐。天子犹然赐颜色，将军顾不重揖客。将军贵幸莫与比，拜者何足齿。将军所重乃在此。拜者日益疏，揖者日益亲。我知将军非凡人，诸公一任膝屡屈，将军视之如无物。吁嗟乎！岂惟将军重揖客，独不见，张公亦结王生袜。
读《史记》四十首 其三十六 犊鼻裈
作者：张晋
朝代：清

长乡倦游复善病，闲来偶过临邛令。故人朝夕拜下风，眼前车骑何雍容。是时文君正新寡，窃听琴声绿窗下。高堂为鼓一再行，琴心微挑意已倾。归来家中徒四壁，慰饥独有远山色。当垆自酤酒，观者何□□。涤器杂佣保，身着犊鼻裈。一钱不分何不可，风流岂谓羞王孙。狗监能知子虚赋，词人深被君王慕。四马高车还故里，县令先驱负弩矢。丈夫遇合会有时，彼富人者那得知。王孙此时愿已满，自言女尚长卿晚。
读《史记》四十首 其三十四 灌氏族
作者：张晋
朝代：清

颍水清，灌氏宁，颍水浊，灌氏族。君不见，魏其失势武安贵，世事人情真可嘅。侯门冷落宾客稀，独有灌夫不相背。将军使酒犹如故，酒酣那计丞相怒。奋然独骂临汝侯，座上齐引去。籍福按项不肯谢，麾骑缚夫置传舍。东朝廷辩众不同，贵人岂比老秃翁？势不足，灌氏族，蜚语上闻婴亦戮。侯之得失自我耳，宁忍仲儒独先死。君不见，前朝曾受淮南金，武安若在亦族矣。
读《史记》四十首 其九 信谁楚
作者：张晋
朝代：清

荥阳城下东门开，黄屋左纛汉王来。重瞳瞋目按剑坐，齐呼万岁声如雷。东门开，楚军守，汉王乃出西门走。女子被甲二千人，诳楚者谁纪将军。将军当日竟烧死，将军后嗣胡不闻。绛灌窜若鼠，独有将军敢诳楚。死生成败非所知，令人却忆逢五父。
读《史记》四十首 其二十 腐儒对
作者：张晋
朝代：清

臣何跪言，天下已定，项籍诛九江，王布今剖符。陛下乃欲折臣之功，谓臣为腐儒。忆昔彭城战不利，陛下出梁至于虞。私计天下事，环顾左右无足图。臣时为谒者，欲效区区请使淮南。陛下幸听臣言，不以臣为愚。臣诚腐儒乃与二十人俱，布从臣策，与臣问道归汉，遂许陛下以驰驱尔。时若不用腐儒，纵有骑五千卒五万，陛下能取淮南无？臣何独掉三寸舌，骑兵步卒皆不如。今天下已定，陛下于臣无所须。呜呼！陛下于臣虽无须，前事俱在不可诬。奈何折臣之功，谓臣为腐儒。
读《史记》四十首 其二十一 斩丁公
作者：张晋
朝代：清

官季布，斩丁公，帝王识见原不同。死我者生生我死，人臣大义可知矣。彭城城西短兵接，两贤相厄事已急。刘项兴亡虽定数，此机坐失嗟何及。斩丁公，丁公固当斩，转思项伯心尤险。鸿门一自释沛公，落日乌江气愁惨。吁嗟乎！项伯犹封射阳侯，丁公之罪宜未减。
读《史记》四十首 其二十三 骑昌项
作者：张晋
朝代：清

怪事咄咄笑千古，骑项问我何如主。而公慢侮自昔然，溲溺往往污儒冠。骑周昌项何足言，膝上日拥如花貌。欲易太子谁敢道，臣昌期期不奉诏。吕后侧耳听东厢，感激何以醢周昌。君不见，赵尧画策周昌往，忠臣已作戚氏党。使者三反王不行，臣口虽屹项则强。
读《史记》四十首 其二十二 柏人县
作者：张晋
朝代：清

高祖平生好谩骂，张王执礼身愈下。贯高赵午尔何人，负气乃欲臣弑君。柏人县中贼暗伏，上过心动不肯宿。怨家告变王逮捕，自刭终何补。贯高榜笞无完肤，王事幸白王已污。自谓吾王孱王也，不知孱王真长者。淮阴彭越尽强王，或杀或醢皆灭亡。高祖之德不可负，孱王几被公等误。
读《史记》四十首 其二十五 脱虎口
作者：张晋
朝代：清

言盗受上赏，言反蒙显诛。二世昏庸不足论，先生之言何太谀。仓黄亡命出关走，今日几难脱虎口。刘项交驰斗五年，流离转徙亦可怜。先生所事且十主，委蛇委蛇又何补。君不见，儒冠儒服帝所嗔，短衣楚制聊逢君。当年尚欲脱虎口，此日安敢披龙鳞。
读《史记》四十首 其二十八 七国反
作者：张晋
朝代：清

五十年后东南乱，七国同日叛。条侯天上下将军，兽走鸟飞各骇散。伯禄奇谋忽见弃，庸人多鄙推锋计。白头举事笑无成，当年枉说铜盐利。天下皆一家，奈何同仇雠。岂真具反相，此事固有由。君不见，博局区区小技耳，争道乃杀吴太子，吴王之谋自此始。
读《史记》四十首 其二十六 鲁两生
作者：张晋
朝代：清

叔孙起朝仪，绵蕞习野外。武夫悍将齐震服，高祖乃知皇帝贵。嬴秦之仪岂堪羡，当年自诩识时变。鲁两生，不肯行，高风千载尚可想，惜哉史册逸其名。君不见，五百黄金不自有，圣人之名满人口。叔孙面，不足称，弟子龌龊徒营营。汉家儒宗让公首，先王大礼嗟更。我所思，鲁两生。
读《史记》四十首 其二十四 橐中装
作者：张晋
朝代：清

橐中值千金，膝下有五男。五男平分各二百，往来过食俨如客。极欲须以十日期，汝等无慁而公为。丈夫处世如逆旅，握算持筹勿乃苦。百金宝剑聊随身，陆生落落真达人。君不见，马上英雄识更远，当年并不事生产。
读《史记》四十首 其五 撞玉斗
作者：张晋
朝代：清

鸿门置酒饮未已，沛公如厕忽先起。白璧玉斗不敢献，愁彼君臣怒不止。项王受璧置座右，亚夫见斗恨切齿。玉玦三举王默然，事已大定宁须此。竖子不足谋，老臣空拊髀。拔剑一撞情激昂，吾属今为若卤矣。疽发背，亚父死，垓下五人分王体。纵有奇计难瓦全，茫茫恨入乌江水。君不见，当年望气非荒唐，沛公原是真天子。金瓯既已属他人，玉斗撞碎徒为尔。
读《史记》四十首 其六 垓下歌
作者：张晋
朝代：清

四面楚歌惊入耳，夜半英雄帐中起。帐中起，对酒歌。盖世气，全消磨。骓不逝，涕滂沱，虞兮虞兮奈若何！锦衣平日不曾湿，数行独为美人泣。垓下歌，声未已，鸿鹄又闻汉天子。四皓偕来羽翼成，谁能遣此儿女情。目送手指心独苦，吾为楚歌若楚舞。
读《史记》四十首 其十一 踞床洗
作者：张晋
朝代：清

高祖见黥布，公然踞床洗。帝王作用自不同，厚其供张薄其礼。笑彼骊山徒，易怒亦易喜。所愿无多略可知，帐御饮食而已矣。君不见，狂生入谒汉天子，长揖不拜上遽起。急挥两女趋辍洗，延揽英雄乃若此。骊山之徒宁兄比，嗟嗟何怪踞床洗。
读《史记》四十首 其十七 田横来
作者：张晋
朝代：清

横不来，天子耻，兴兵问罪悔晚矣。横若来，天子喜，大则封王小侯耳。尸乡相距三十里，沐浴从容伏剑死。当年南面俱称孤，今日谁能更屈体，好持吾头见天子。乘传携来有二客，地下想从驱鬼伯，奇闻咄咄更惊人。穷岛忠魂聚五百，薤露歌残剧可怜，高皇流涕数称贤。一时得士能如此，兄弟更王岂偶然。
读《史记》四十首 其十三 酬漂母
作者：张晋
朝代：清

王孙落魄无知者，手把长竿钓城下。城边漂母哀王孙，每日相逢进一餐。丈夫得食母意毕，岂望将来更报恩。钓竿一掷仗剑走，龙变云蒸骇九有。锦衣此日归故乡，独奉千金酬漂母。贫贱英雄最可怜，肯因富贵忘当年。区区一饭尚如此，推食解衣何待言。君不见，南昌亭长小人也，召见犹蒙赐百钱。
读《史记》四十首 其十九 都关中
作者：张晋
朝代：清

脱挽辂，衣羊裘，见天子，借前筹。洛邑之营自周公，建都原未离关中。山东诸人无大计，可怜欲袭重瞳智。扼其肮，拊其背，刘敬真能知地利。口舌得官何足病，高帝谩骂乃天性。君不见，汉家开基四百年，齐虏之功莫与竞。
读《史记》四十首 其十二 羹颉侯
作者：张晋
朝代：清

陈孺子，肥若是，贫何食，糠核耳。高帝亦为嫂所苦，宾客未食屡操釜。帝王有大度，雍齿且可容。奈何怨丘嫂，伯子几不封。贫贱人谁识真主，此事安能责妇女。羹颉侯，何足怪。君不见，未央前殿奉玉卮，记说当年臣无赖。今日居然较仲多，太公亦复无辞对，殿上齐声呼万岁。
读《史记》四十首 其十五 相君背
作者：张晋
朝代：清

武涉已去，蒯通乃前，相君之背，贵不可言。君不见，种蠡张陈事可哀，时乎时乎不再来。勇略震主身必危，足下持此将安归。策士逞雄辨，那论汉与楚。谁识王孙不背恩，蒯通竟以佯狂去。高鸟尽，良弓藏，猛士何劳守四方。钟室奇冤亦天意，此时悔不用通计。
读《史记》四十首 其十八 事屠狗
作者：张晋
朝代：清

丈夫一死且不畏，卮酒彘肩何足计。重瞳叱咤废千人，独有舞阳折其气。马上当年隆准公，指挥发纵来趋风。淮阴留侯自人杰，鼓刀屠狗亦英雄。君不见，鹿去秦，龙斗野，际会风云下。岂惟屠狗有英雄，颍阴侯亦贩缯者。
读《史记》四十首 其十六 生同日
作者：张晋
朝代：清

赤龙应运作天子，附尾攀鳞各四起。独有燕王属最亲，生而同日复同里。里中嘉叹不容口，父老两番贺羊酒。少相亲，长相爱，一朝衅生惧得罪，亡命仓黄走边塞。异姓封王仅七人，如今只有长沙在。彭越醢，淮阴杀，高帝已崩真绝望，余生难向娥姁乞。那知同日竟非祥，昔年同里今殊方。父老空劳贺羊酒，可怜死作东胡王。
读《史记》四十首 其四十 封五利
作者：张晋
朝代：清

文成术既穷，云食马肝死。栾大本同师，进因乐成姊。五利将军好大言，安期羡门同周旋。黄金可成河可塞，不死之药亦可得。深宵祷祀下神仙，神仙难致鬼可格。佩六印，封将军，燕齐术士尽扼腕，言神言鬼何。言者亦可哀，世间安有神仙哉。吁嗟五利不足数，奈何乃使尚公主。
读《后汉书》作小乐府三十八章 其一 刘盆子
作者：张晋
朝代：清

刮席不敢视，庸庸笑尔曹。怪他当璧者，日逐牧儿遨。
读《后汉书》作小乐府三十八章 其七 窦安丰
作者：张晋
朝代：清

子阳思窃帝，季孟亦称雄。尉佗何足效，独有窦安丰。
读《后汉书》作小乐府三十八章 其三 冯公孙
作者：张晋
朝代：清

麦饭与豆粥，仓卒蒙褒赞。臣怀巾车恩，君念河北难。
读《后汉书》作小乐府三十八章 其三十 张元节
作者：张晋
朝代：清

望门覆人宗，元节何足议。远惭杜伯坚，近愧夏子治。
读《后汉书》作小乐府三十八章 其三十一 茅季伟
作者：张晋
朝代：清

杀鸡不供客，世俗定相怪。如乡贤乎哉，值得林宗拜。
读《后汉书》作小乐府三十八章 其三十七 善在此
作者：张晋
朝代：清

次孙本人奴，独行古莫比。泣呼君夫人，敬告善在此。
读《后汉书》作小乐府三十八章 其三十三 仇季智
作者：张晋
朝代：清

季智化陈元，鸣枭诵声作。群看鸾凤祥，终胜鹰鹯虐。
读《后汉书》作小乐府三十八章 其三十二 荀文若
作者：张晋
朝代：清

文若佐阿瞒，帷幄着奇绩。既为张子房，何乃阻九锡。
读《后汉书》作小乐府三十八章 其三十五 十九侯
作者：张晋
朝代：清

定策西钟下，同时十九侯。江陵谁废置，皆出寺人谋。
读《后汉书》作小乐府三十八章 其三十八 断车靷
作者：张晋
朝代：清

拔刀断车靷，老成有远见。觥觥郭子横，乃入《方术传》。
读《后汉书》作小乐府三十八章 其三十六 范巨卿
作者：张晋
朝代：清

遥遥一千里，生死见交情。执绋者谁子，山阳范巨卿。
读《后汉书》作小乐府三十八章 其三十四 一笥饵
作者：张晋
朝代：清

南阳樊仲华，尘埃识天子。拔作都尉官，用酬一笥饵。
读《后汉书》作小乐府三十八章 其九 一匹缣
作者：张晋
朝代：清

仲回鄙大侠，赙助故从廉。不爱二千斛，乃怀一匹缣。
读《后汉书》作小乐府三十八章 其二 荐段襄
作者：张晋
朝代：清

君叔真信士，慷慨事戎行。按刃书遗表，犹能荐段襄。
读《后汉书》作小乐府三十八章 其二十 夕阳亭
作者：张晋
朝代：清

慷慨杨夫子，关西旧典型。空怜致大鸟，流恨夕阳亭。
读《后汉书》作小乐府三十八章 其二十一 陈廷尉
作者：张晋
朝代：清

操笔定大议，我慕陈廷尉。捣椒而自随，李咸太无谓。
读《后汉书》作小乐府三十八章 其二十七 蔡中郎
作者：张晋
朝代：清

善人国之纪，制作国之典。司徒恶谤书，中郎竟不免。
读《后汉书》作小乐府三十八章 其二十三 帝不谛
作者：张晋
朝代：清

咄咄白马令，上书用露布。直云帝不谛，何怪人主怒。
读《后汉书》作小乐府三十八章 其二十九 祭皋陶
作者：张晋
朝代：清

三木囊头日，艰危气不挠。死当配夷叔，生岂祭皋陶。
读《后汉书》作小乐府三十八章 其二十二 马季长
作者：张晋
朝代：清

季长号大儒，附梁亦堪丑。太息李公罪，乃成干卿手。
读《后汉书》作小乐府三十八章 其二十五 傅南容
作者：张晋
朝代：清

汉阳傅太守，抗节守孤城。别成须自勉，杨会即程婴。
读《后汉书》作小乐府三十八章 其二十八 皇甫规
作者：张晋
朝代：清

宦寺厄名贤，党祸亦可虑。当时皇甫规，竟耻不得豫。
读《后汉书》作小乐府三十八章 其二十六 二烈士
作者：张晋
朝代：清

不共将军生，甘与臧洪死。可怜一日中，乃戮二烈士。
读《后汉书》作小乐府三十八章 其二十四 弃凉州
作者：张晋
朝代：清

利器宜盘错，升卿负壮猷。谋臣皆肉食，何事弃凉州。
读《后汉书》作小乐府三十八章 其五 遂前跸
作者：张晋
朝代：清

壮哉铫次况，勇略罕其匹。请闲有深谋，一笑遂前跸。
读《后汉书》作小乐府三十八章 其八 茧栗犊
作者：张晋
朝代：清

赵氏有孤孙，信义着夙昔。如何名家驹，误认茧栗犊。
读《后汉书》作小乐府三十八章 其六 祭征虏
作者：张晋
朝代：清

一为军市令，格杀舍中儿。安得祭征虏，群臣惭可知。
读《后汉书》作小乐府三十八章 其十 故功曹
作者：张晋
朝代：清

权度廉颇后，平生行谊高。辞君君莫恨，终识故功曹。
读《后汉书》作小乐府三十八章 其十一 赤帷裳
作者：张晋
朝代：清

贾父来何晚，歌谣遍道傍。由来贤刺史，羞闭赤帷裳。
读《后汉书》作小乐府三十八章 其十七 三书生
作者：张晋
朝代：清

郡公平楚狱，福宜及后嗣。岂真三书生，而能古葬地。
读《后汉书》作小乐府三十八章 其十三 应中远
作者：张晋
朝代：清

孔门考四科，官阀深可鄙。何争应中远，北面称弟子。
读《后汉书》作小乐府三十八章 其十九 因树屋
作者：张晋
朝代：清

申屠有远见，党祸不能覆。绝迹梁砀间，因树以为屋。
读《后汉书》作小乐府三十八章 其十二 内外宠
作者：张晋
朝代：清

通期生伯玉，几致无遗种。秦宫尔何人，乃兼内外宠。
读《后汉书》作小乐府三十八章 其十五 篣妇公
作者：张晋
朝代：清

回黄与转绿，颠倒亦何穷。三娶皆孤女，人言篣妇公。
读《后汉书》作小乐府三十八章 其十八 班定远
作者：张晋
朝代：清

班生具异相，欲效傅介子。当其投笔时，志已在万里。
读《后汉书》作小乐府三十八章 其十六 东平王
作者：张晋
朝代：清

处家慕为善，最乐无过此。大哉宪王言，副是要腹矣。
读《后汉书》作小乐府三十八章 其十四 贾景伯
作者：张晋
朝代：清

君山不读谶，高识足千秋。康成犹未免，景伯又何尤。
读《后汉书》作小乐府三十八章 其四 小儿曹
作者：张晋
朝代：清

大耿初落落，其志竟能遂。谁知小儿曹，而乃有大意。
读《后汉书》作小乐府三十八章·刘盆子
作者：张晋
朝代：清

刮席不敢视，庸庸笑尔曹。怪他当璧者，日逐牧儿遨。君叔真信士，慷慨事戎行。按刃书遗表，犹能荐段襄。麦饭与豆粥，仓卒蒙褒赞。臣怀巾车恩，君念河北难。大耿初落落，其志竟能遂。谁知小儿曹，而乃有大意。壮哉铫次况，勇略罕其匹。请闲有深谋，一笑遂前跸。一为军市令，格杀舍中儿。安得祭征虏，群臣惭可知。子阳思窃帝，季孟亦称雄。尉佗何足效，独有窦安丰。赵氏有孤孙，信义着夙昔。如何名家驹，误认茧栗犊。仲回鄙大侠，赙助故从廉。不爱二千斛，乃怀一匹缣。权度廉颇后，平生行谊高。辞君君莫恨，终识故功曹。贾父来何晚，歌谣遍道傍。由来贤刺史，羞闭赤帷裳。通期生伯玉，几致无遗种。秦宫尔何人，乃兼内外宠。孔门考四科，官阀深可鄙。何争应中远，北面称弟子。君山不读谶，高识足千秋。康成犹未免，景伯又何尤。回黄与转绿，颠倒亦何穷。三娶皆孤女，人言篣妇公。处家慕为善，最乐无过此。大哉宪王言，副是要腹矣。郡公平楚狱，福宜及后嗣。岂真三书生，而能古葬地。班生具异相，欲效傅介子。当其投笔时，志已在万里。申屠有远见，党祸不能覆。绝迹梁砀间，因树以为屋。慷慨杨夫子，关西旧典型。空怜致大鸟，流恨夕阳亭。操笔定大议，我慕陈廷尉。捣椒而自随，李咸太无谓。季长号大儒，附梁亦堪丑。太息李公罪，乃成干卿手。咄咄白马令，上书用露布。直云帝不谛，何怪人主怒。利器宜盘错，升卿负壮猷。谋臣皆肉食，何事弃凉州。汉阳傅太守，抗节守孤城。别成须自勉，杨会即程婴。不共将军生，甘与臧洪死。可怜一日中，乃戮二烈士。善人国之纪，制作国之典。司徒恶谤书，中郎竟不免。宦寺厄名贤，党祸亦可虑。当时皇甫规，竟耻不得豫。三木囊头日，艰危气不挠。死当配夷叔，生岂祭皋陶。望门覆人宗，元节何足议。远惭杜伯坚，近愧夏子治。杀鸡不供客，世俗定相怪。如乡贤乎哉，值得林宗拜。文若佐阿瞒，帷幄着奇绩。既为张子房，何乃阻九锡。季智化陈元，鸣枭诵声作。群看鸾凤祥，终胜鹰鹯虐。南阳樊仲华，尘埃识天子。拔作都尉官，用酬一笥饵。定策西钟下，同时十九侯。江陵谁废置，皆出寺人谋。遥遥一千里，生死见交情。执绋者谁子，山阳范巨卿。次孙本人奴，独行古莫比。泣呼君夫人，敬告善在此。拔刀断车靷，老成有远见。觥觥郭子横，乃入《方术传》。
读乡前辈郭梅厓兆骐先生诗集题后时寓澶渊官署
作者：张晋
朝代：清

吾乡诗学略可考，午亭而后传人少。先生继起张吾军，笔力居然追杜老。力可扛鼎气纵横，笔能屈铁心和平。有时忽作变征调，小夫咋舌迂儒惊。我昔未见先生集，吉光片羽已珍袭。澶渊刺史今谪仙，坐上往往罗群贤。先生有子抱集至，读罢击节声相连。我爱谈诗究诗旨，眼中颇亦轻余子。先生五字实长城，不专古体专今体。吾乡诗坛谁主持，前贤后贤空相思。先生未见午亭面，我亦仅读先生诗。人生遇合何相左，一代传人岂琐琐。作歌欲遣先生知，转恨先生不见我。
读张船山问陶太史诗集题后
作者：张晋
朝代：清

手携飞帜上骚坛，诗笔文心两屈盘。才并长卿工赋易，人同平子遣愁难。岂徒饮酒称名士，只合高歌配冷官。我亦千金珍敝帚，几回拂拭待君看。
谢陈金门法子赠端石砚歌兼索和诗
作者：张晋
朝代：清

有生不能投笔起，破浪乘风行万里。黍稻难谋二顷田，饥寒碌碌惭妻子。金门先生哀我穷，持赠端砚相磨。自言此物足珍重，使我一拓文人胸。佐之楮先生，友以中书君。长日供挥洒，亦足张我军。嗟我以砚为性命，作歌欲报愁未称。昨夜西风吹林皋，故人不见心郁陶。诗情淋漓动十指，兴酣落笔神皆豪。拂君砚，濡我毫，墨池一泻飞寒涛。知君得诗应大笑，更为狂奴赓别调。
赠潭西寺僧研虑二首
作者：张晋
朝代：清

昔慕潭西寺，今逢潭上僧。有缘疑旧识，不俗即良朋。安得抛尘虑，来参最上乘。水边开别墅，日夕傍南能。历下多名士，高轩自昔闻。潭西有精舍，名士亦如云。愧我难为役，知师本好文。相逢真不偶，清话到宵分。
赠潭西寺僧研虑二首·其一
作者：张晋
朝代：清

昔慕潭西寺，今逢潭上僧。有缘疑旧识，不俗即良朋。安得抛尘虑，来参最上乘。水边开别墅，日夕傍南能。
赠潭西寺僧研虑二首·其二
作者：张晋
朝代：清

历下多名士，高轩自昔闻。潭西有精舍，名士亦如云。愧我难为役，知师本好文。相逢真不偶，清话到宵分。
赠范梅坞
作者：张晋
朝代：清
体裁：古风

吾乡诗人略可数，我之畏友延荔浦。金门礼垣我比肩，独恨未见范梅坞。二十年前耳君名，论诗与我颇龃龉。君才时时吐珠玉，我笔往往杂龙虎。君曾笑我太纵横，我亦嗤君不轩举。继闻君颇务广博，谈天谈兵兼训诂。迩来忽复寻旧径，读债未完急须补。恰逢贼子正倦游，欲往从君道里阻。松溪李生亦可人，约我邀君缔缟纻。集真古观界中途，如捧敦盘会齐楚。入门握手讶疏狂，坐久深谈觉媚妩。新交肝胆既相投，旧意参差不足语。我生舌本爱翻澜，每到妙处君起舞。洒落真能辟万夫，飞扬直欲空千古。际天明月照屋梁，僵柱僮奴鼾廊庑。登床倚枕不成眠，多少深情尽倾吐。初日惊屯东岭云，晓风忽送前峰雨。蹇驴已秣仆执鞭，君尚持杯我挥麈。丁宁索我赠长句，口虽未应心已许。我生以诗作性命，此事颇能道甘苦。读书万卷尽糟粕，驱策群言仗灵府。莫学蜉蝣夸衣裳，要看大将建旗鼓。王孟韩苏俱我师，乃所愿学白与甫。平时苟不抱奇气，下笔空嗟仇肺腑。艺不两精岂我欺，千秋事业力宜努。我诗不欲工献媚，以此质君或有取。荔浦频年因手板，金门久已埋黄土。间居还往独礼垣，冷落诗坛寡俦侣。知君将作析城游，扫径先为开别墅。不独名山尽待君，我亦愿为东道主。
过忻州感灵辄事
作者：张晋
朝代：清

饿死寻常事，高堂有老亲。当年贤宰相，肯念翳桑人。一饭宁求报，深恩记最真。穷途空洒泪，兹义向谁陈。
过赵城县见道旁有穷饿就毙者恻然赋此·时乙丑八月念五日也
作者：张晋
朝代：清

茕茕寡衣食，贸贸越山川。想其别家时，已不望生还。困顿卧路侧，休戚谁相关。饥火烧心苗，唇燥而口干。红尘十丈高，乃作衽席观。可怜被驱逐，辗转不得安。鬼伯催正急，尔辈且勿喧。家乡定何处，姓氏莫与传。父母及妻孥，永断今生缘。一死即已矣，留此长恨端。若使守故土，或有容身棺。掉头不忍视，已过犹心酸。平阳连河东，饥馑迫天年。圣人周民隐，博济拯元元。既悉居者苦，宁志行者难。如何弗收恤，孤负皇恩宽。即目有如此，未见谅复然。欲绘监门图，无位不敢干。我笔难尽述，谁付长吏看。
过阜城感刘豫事
作者：张晋
朝代：清

河边羖羊欲上天，欲上不得落河间。蛙声紫色岂足数，童谣却似高齐年。朅来日者惊相告，诧此堂堂不几貌。膝下儿郎浪得名，镜中鳞角终难照。金人欲立折可求，辇贿潜向挞赖谋。平生不记食宋禄，此辈真是枭獍俦。蜡书用间尔知否，一旦兀术缚之走。困顿流离古寺中，有人马策来鞭首。阜城城外吊斜阳，汤沐居然作帝乡。残魄茕茕何处寄，不堪回首望临潢。
还家
作者：张晋
朝代：清

两年滞天末，言旋苦不亟。故乡忽在望，转复愁一切。入门闻笑言，客心藉少慰。妻孥喜且悲，讶我何憔悴。琐屑问行踪，殷勤办粗粝。有弟在中州，前月先我至。把臂感离行，挑灯对同气。我有孪生儿，双双了不异。绕膝相唲呕，怜渠解人意。家酿倾乌椑，味薄不成醉。举杯共斟酌，抚事增歔欷。因思作客初，危险历已备。生还托梦想，残命真如寄。骨肉得团圞，终荷皇天赐。
送李舒园之清泉县令二首
作者：张晋
朝代：清

夙有江湖思，知为澹宕人。今从山水窟，一见宰官身。夫子斯能信，兹邦俗尚醇。政余还抱膝，吟遍楚天春。湘浦轻帆转，衡山九面开。春风送君去，南望一徘徊。香草年年发，幽篁处处栽。不知千载后，骚客几人来。
送李舒园之清泉县令二首·其一
作者：张晋
朝代：清

夙有江湖思，知为澹宕人。今从山水窟，一见宰官身。夫子斯能信，兹邦俗尚醇。政余还抱膝，吟遍楚天春。
送李舒园之清泉县令二首·其二
作者：张晋
朝代：清

湘浦轻帆转，衡山九面开。春风送君去，南望一徘徊。香草年年发，幽篁处处栽。不知千载后，骚客几人来。
途次丰县遇家礼垣为基
作者：张晋
朝代：清

一别动万里，相逢奈若何。清樽故人酒，落日《大风歌》。征马去不息，离愁谁最多。来朝重分手，行矣邈关河。
道经卫辉留别叶季木德林
作者：张晋
朝代：清

思君中肠结，见君怀抱开。既近情若淡，话别心始悲。离合本定数，惆怅胡为哉？而我不自禁，欲行重徘徊。深宵谈转剧，漏鼓已屡催。后会讵可必，切切订重来。感兹意良厚，有泪能勿挥。嗟予叹落拓，如君信奇才。勉力爱景光，莫便隐蒿莱。征车已载途，路指黄金台。京洛多风尘，恐与素心违。摇摇如悬旌，愁怀当语谁？
道过浚县游大伾山
作者：张晋
朝代：清

突兀依城起，陂陀路几盘。名山留《禹贡》，胜地让黄冠。松磴不藏日，云房好炼丹。所嗟行役苦，前路正漫漫。
郭有道墓二首
作者：张晋
朝代：清

虽贞非绝俗，纵隐不违亲。一代真名士，同舟有几人。声华过俊及，辙迹遍风尘。小节犹堪效，争传垫角巾。党锢搜罗密，炎刘历数终。奇冤同白马，高举羡冥鸿。墓道留残碣，槐花发故宫。何殊因树屋，千载想遗风。
郭有道墓二首·其一
作者：张晋
朝代：清

虽贞非绝俗，纵隐不违亲。一代真名士，同舟有几人。声华过俊及，辙迹遍风尘。小节犹堪效，争传垫角巾。
郭有道墓二首·其二
作者：张晋
朝代：清

党锢搜罗密，炎刘历数终。奇冤同白马，高举羡冥鸿。墓道留残碣，槐花发故宫。何殊因树屋，千载想遗风。
郭汾阳子仪
作者：张晋
朝代：清

功名富贵福能该，手造乾坤列上台。君侧不妨群小忌，阵前争看令公来。子孙多具封侯相，部曲无非大将才。莫道强藩方跋扈，也曾西望拜尘埃。
重宿沙河县
作者：张晋
朝代：清

又走沙河道，依然十里沙。驱车心早怯，觅宿日初斜。官驿摇疏柳，荒城集暮鸦。广平今不信，何处问梅花。
重阳前二日在西坪作
作者：张晋
朝代：清

幽居何事苦魂销，独倚危栏遣寂寥。陇首草肥秋放马，云边风急暮盘雕。新愁半遂砧声起，壮志全同木叶雕。况复登临近重九，一篱黄菊雨潇潇。
钩弋夫人
作者：张晋
朝代：清

杀其母，立其子，世间怪事乃有此。当年恐学雉攫人，后世依然燕啄矢。钩弋宫，尧母门，殊恩迭宠真无伦。一朝趋送掖廷狱，外间议论徒□□。李夫人死不反顾，是耶非耶帐中遇。若教生子如弗陵，夜台愁煞姗姗步。人生难定吉与凶，母以子贵翻成空。思患预防自有道，汉武那得为英雄？君不见，拓跋魏氏更惨刻，世世相传不肯易。流毒难逃作俑名，伤心不独为钩弋。
铁花行
作者：张晋
朝代：清

洪炉入夜熔并铁，飞焰照山光明灭。忽然澒洞不可收，万壑千岩洒红雪。栖鸦控地林蟒逋，电光的烁开金铺。山魈木客伏不动，天女下视群灵趋。此时观者色如赭，流波迸出珊瑚颗。枯枝瘦草相新鲜，异彩奇葩遍原野。大冶运腕何珑玲，莲花落去犹有声。力疲气竭暂放手，始见明月空中行。世间怪事真有此，百炼柔钢齐绕指。请看入眼幻缤□，笑他剪采堆红紫。
铁马
作者：张晋
朝代：清

深院回飙堕地轻，凌空铁骑忽纵横。剧知虚喝真无赖，何事交驰太不情。此日君书劳置驿，谁家小妇正鸣筝。春宵梦醒三更后，愁听风檐蹴踏声。
铜雀台
作者：张晋
朝代：清

狐媚终何益，奸雄一旦休。铜台无片瓦，漳水自东流。横槊心犹壮，分香事可羞。西陵松柏树，极目易含愁。
长孙赵公无忌
作者：张晋
朝代：清

拥戴当年志不摇，可怜积毁骨能销。精诚岂肯同王凤，逼迫无端等薄昭。绫锦虚劳颁内帑，画图真可冠诸僚。伤心万里黔州路，惨淡忠魂孰与招。
闻雁
作者：张晋
朝代：清

秋老乡心切，更深客梦回。忽闻飞雁过，知自故山来。今夜宿何处？远天鸣正哀。江湖多弋者，欲下且徘徊。
闽中秋日
作者：张晋
朝代：清

秋林无落叶，乍听亦萧萧。有客悲摇落，何人慰寂寥。西风乡国泪，暮雨海门潮。欲趁归帆便，苍茫去路遥。
除夜
作者：张晋
朝代：清

逝者真如水，堂堂抚岁华。牛衣仍对泣，马齿且频加。急漏催残夜，回风散六花。团圞坐儿女，一笑醉流霞。
雨中看新竹
作者：张晋
朝代：清

绿树浓阴匝地稠，高情偏为此君留。小园一夜添新雨，满眼琳琅竞出头。
雨后蒙阴道中
作者：张晋
朝代：清

连朝礰碌苦炎威，昨夜轻云罩四围。细雨洒尘清客路，乱峰分翠上人衣。高阡最喜秋禾茂，缓步应知暑力微。小憩柳荫还觅句，野塘鹅鸭尽忘几。
露筋祠阻风
作者：张晋
朝代：清

落日挂帆去，狂风却倒吹。人思广陵郭，舟泊露筋祠。白鸟环飞急，孤灯欲上迟。平湖三十六，烟水正迷离。
青萝书屋家礼垣别墅也落成之日为赋短歌一章
作者：张晋
朝代：清

董生下帷园不窥，后世别墅无乃非。主人筑墅为诵读，一时忽变董生局。青萝之名清且幽，雅意欲仿岑嘉州。十万钱易数弓地，花木楼台烦位置。主人工诗复善琴，坐即挥弦卧即吟。昨日园中设清宴，良朋至者无不羡。贱子颂祷别有辞，不以称扬而以规。停杯却坐引身起，百感茫茫不能已。驹隙光阴叹此生，男儿三十贵成名。君不见，下帷筑墅何足较，若不读书董生笑。
韩侯岭
作者：张晋
朝代：清

一代无双士，荒祠落木空。死犹剩抔土，生已陷重瞳。遗恨留钟室，悲歌有《大风》。斜阳闪旌旆，飒爽认英雄。
韩蕲王西湖策蹇图
作者：张晋
朝代：清

锦衣骢马严军容，蕲王早岁真英雄。大仪落尽金人胆，此是中兴第一功。底事朝廷弃弓狗，百战还家袖两手。垂老空嗟髀肉生，终朝湖上骑驴走。霜缣一幅谁经营，呼之欲出真如生。如何俯首不得意，我知王有填膺事。君不见，中原蹂躏遍干戈，金人万骑屯牟驼。二帝蒙尘向北狩，犊车毡笠青城过。忠简已亡武穆死，秦相张王乱天纪。惟王独赋归去来，伏枥谁知志千里。眼前无复背嵬军，平头奴子三两人。丝缰缓控纵所往，躞蹀踏遍西湖春。西湖风景堪游眺，蕲王竟向西湖老。画师意在落笔先，英气隐隐横眉颠。转思雪窖心凄恻，当日江山余半壁。可怜用手据驴鞍，恨不将尸裹马革。
题周昭著独鲤朝天图
作者：张晋
朝代：清

浮云扫尽天门开，海波上卷银花飞。泥鳅涸鲋泣水底，三十六鳞昂首来。半身搅波半在水，作势欲起不遽起。双眸炯炯射向天，万里晴空荡金紫。此时真宰亦应愁，直挟海水排天流。坐上宾客色齐沮，若实见此奈何许。蹭蹬穷波直到今，高堂看画独沉吟。年来谁借蹄涔水，空有乘风破浪心。
题延子劼汝寿小照
作者：张晋
朝代：清

故人立我侧，却看图中影。手凭故人肩，为指图中景。平湖水容澹，老树风力猛。披襟纳远凉，把卷发深省。君亦爱莲者，荷花一千顷。
题杨梦莲诗集后
作者：张晋
朝代：清

壮怀落落叹浮沉，激楚凄凉寄托深。百折难回名士志，半生工写美人心。绿波春水江郎赋，香草幽兰楚客吟。莫怪新诗同敝帚，天涯能得几知音。
题法时帆祭酒式善移竹图二首
作者：张晋
朝代：清

石田老居士，画笔世间无。曾爱西涯叟，为挥移竹图。今君寻旧迹，逸与未全孤。亦有千竿玉，风流两不殊。暂住何烦尔，斯言岂解人。此君原磊落，夫子亦清贫。汲水浇新碧，因风远宕神。龙蛇谁染翰，画里认前身。
题法时帆祭酒式善移竹图二首·其一
作者：张晋
朝代：清

石田老居士，画笔世间无。曾爱西涯叟，为挥移竹图。今君寻旧迹，逸与未全孤。亦有千竿玉，风流两不殊。
题法时帆祭酒式善移竹图二首·其二
作者：张晋
朝代：清

暂住何烦尔，斯言岂解人。此君原磊落，夫子亦清贫。汲水浇新碧，因风远宕神。龙蛇谁染翰，画里认前身。
题洛神图
作者：张晋
朝代：清

华堂素壁翻云涛，阴阳离合光欲摇。美人涓涓踏秋水，轻裾缟袂随风飘。谁将当日洛神赋，移上八尺冰丝绡。铅华剥落蚀光彩，独有神气无由凋。修眉联娟静不妖，明珠缀体云髻高。侍儿结束红抹额，右荫桂旗左采旄。仙姿落落屏凡想，漫疑解偑潜相邀。忆昔陈思感所遭，骨肉猜忌情郁陶。美人香草托深眷，遣辞命意同《离骚》。画时深识赋中理，笔墨能与精灵交。凌波微步杳何处，纵有丰隆不可招。长日焚香荐桂椒，仿佛税驾来蘅皋。
题王漪亭同文捧罂狎鬼图小照
作者：张晋
朝代：清

醉乡中人呼不起，世上悠悠少知己。兴来箕踞笑向天，与我周旋鬼而已。一鬼捧罂手当胸，一鬼把杯还鞠躬。一鬼手攀前鬼股，回身暗招后鬼语。肘下一鬼发鬅鬙，龄牙齴齴如不胜。最后一鬼肩巨瓮，一鬼濡首势倥偬。旁有一鬼高耸肩，似欲爬搔不敢前。王即酒酣坐坦腹，面色微耽赤两足。自言昔日沉醉时，此景仿佛时遇之。人生行乐讵有定，丹青到眼亦可悲。君不见，王即少年负奇气，叱咤风云傲当世。才大谁知命反悭，垂老犹难博一第。仗剑出门百不忧，足迹几欲遍九州岛。名山大川恣凭眺，独往独来谁与俦。人情阅尽笑翻覆，低眉一任呼马牛。此时曲生倘侍侧，痛饮真不殊封侯。我独展图重叹息，叹息王即同我癖。男儿百为不称意，日饮亡何计亦得。吁嗟乎！青眼白眼胡为乎，醉乡一人忘我吾。不独世途工设险，英雄且被鬼揶揄。
题范楷亭参戎指画图解时楷亭已因事罢官
作者：张晋
朝代：清

将军善画古莫比，平生不用毛锥子。以心使臂臂使指，顷刻烟云落满纸。浓皴澹抹各有法，细入微芒巨千里。怪兽奇禽俨若生，山是真山水真水。西风飒飒草木秋，将军跨马来澶州。袜材挥尽气磅礴，猛虎据地鹰脱鞲。我时在侧袖两手，看君十指龙蛇走。伏几揎袖神意闲，作势已到秋毫颠。有时或用巨灵掌，有时亦复挥老拳。将军善画盖有神，欲将此法传后人。手着一编出示我，以指喻指通精灵。作歌为君拔抑塞，歌罢掷笔双眉伸。人生坎坷终须忍，富贵浮云供一哂。如君何亚曹将军，愧余难学丹青引。
题荔浦先生《六砚草堂诗集》后
作者：张晋
朝代：清

矜才病凌乱，夸博苦堆垛。原厥正始音，二者无一妥。先生论诗法，燎然若观火。苦心追甫白，抗志逼阮左。穿穴贯古今，灵根辟关锁。长句力稍弱，峭折趣亦颇。余体极精奥，刚健含婀娜。我本不羁人，疏节而礌砢。下笔忽千言，余子笑琐琐。惟有读君诗，顿觉我词伙。非我好自抑，君诗实胜我。世俗少知音，郁郁情无那。凤凰鄙燕雀，修蛇贱蠃蜾。笑喜誉则忧，不须计幺么。抱此见先哲，点首定许可。
马仆射周
作者：张晋
朝代：清

好学曾传善说《诗》，少年落拓不求知。拂衣刺史心何壮，暂馆中郎遇亦奇。已死尚烦方士觅，在生难免里人嗤。鸢肩火色原无憾，似此遭逢更有谁。
高枕
作者：张晋
朝代：清

客里仍家累，飘零滞此州。我心原磊落，高枕毕春秋。烛尽宽儿课，杯干向妇谋。不知班定远，何事恋封侯。
高骈
作者：张晋
朝代：清

坐制东南意可知，中原盗贼任交驰。可怜后事输周宝，且欲三分效猘儿。楼上迎仙终未见，庭前乘鹄复谁欺。野乌入室成先兆，正是将军跋扈时。
史梦兰继室田太夫人九十大寿
作者：张晓春
朝代：清
体裁：联

厚福遐龄，以彰有德；天庥家瑞，永锡无疆。
京口
作者：张景崧
朝代：清

身外茫无际，横江老雁秋。芙蓉皆别思，风雨独归舟。断岸随烟合，奇峦破浪浮。自从南北限，万古逐东流。
和途中即事韵限高字
作者：张景崧
朝代：清

愁起疲驴背，吟声入楚《骚》。江湖萦别梦，风雨恋征袍。驿草秋先歇，边云晚更高。时平多设险，旅夜看《龙韬》。
弄潮儿歌
作者：张景崧
朝代：清

钱塘江上弄潮儿，放船拉桨乘流澌。短布单衫不盖膝，科头跣足暄朝曦。自言大父官蓝田，堆金不计万与千。阿侯年少邯郸侠，貂衣骏马珊瑚鞭。儿年七八掌上珠，逢人称是千里驹。双鬟左右列屏障，不教风著千金躯。大僚特疏上天子，克剥脂膏饰罗绮。坐辞华屋入囹圄，一家夜哭长安市。当时珠履客三千，至今漂泊谁堪倚？洪涛江上高于天，性命换得青铜钱。
晚渡平望湖同舟话旧
作者：张景崧
朝代：清

稻粱谋已拙耕耘，越水吴山逐雁群。细雨残钟荒驿梦，斜阳衰草故人坟。空江鸦散遥冲雾，绝巘樵归尽蹑云。吟得小诗留蠹箧，也当麟阁记殊勋。
饯雁
作者：张景崧
朝代：清

数声哀怨客楼闻，九月相逢三月分。缯缴伺多难避地，关山历尽怅孤群。离肠曲曲湘潭水，行色重重楚峡云。此去岂无留别字，一行空际自成文。
挽曾国荃联
作者：张景春
朝代：清
体裁：联

师事近六年，记疆政，述武功，如瞻卿月当空，论昭代传人，公真不朽；使来才几日，锡珍裘，颁矩训，讵意大星忽陨，溯感恩知己，我独何堪。
丙申1896早春感兴
作者：张景祁
朝代：清

衰病经年霜鬓稀，又春新柳带烟肥。花前扫径非缘客，梦里还乡也当归。徙燕尘梁空阅世，驯鸥沧海久忘机。不愁寒雨连江暗，准备轻蓑向钓矶。
倦寻芳·次韵黄韵甫大令春日过竹素园
作者：张景祁
朝代：清

埽花甃古，扶柳亭欹，销减吟兴。杏煖饧香，都付玉箫吹冷。尘幕已迷归燕梦，绿波不照惊鸿影。怕凭栏，又蹉跎过了，艳阳芳景。念十载、吴霜点鬓，侧帽闻歌，前时重省。醉倚金鞭，零落翠钿谁剩。门外莺声如报客，乱红堆满来时径。莫句留，渐沙堤、月明人静。
偶阅黄岘孙参军艺兰馆诗草中有甲申1884乙酉1885两年马江基隆纪事诗稽覈精详当日战守情形历历在目言者无罪闻者足戒洵统兵者之龟鉴也意有所感追和八首
作者：张景祁
朝代：清

一从互市遍闽东，海角频吹舶趠风。破浪早忧鲸力厚，插天顿失虎门雄。敌情要约还修礼，廷议羁縻适启戎。枕上行师多掣肘，疆臣何自奏肤功。
偶阅黄岘孙参军艺兰馆诗草中有甲申1884乙酉1885两年马江基隆纪事诗稽覈精详当日战守情形历历在目言者无罪闻者足戒洵统兵者之龟鉴也意有所感追和八首
作者：张景祁
朝代：清

元戎持节渡重瀛，蕃舶潜踪蹑后程。十道供张传契箭，千村拱卫撤乡兵。叩关挑战声先夺，开壁鏖军计未成。六月匡王空奏绩，谁封京观殄长鲸。
偶阅黄岘孙参军艺兰馆诗草中有甲申1884乙酉1885两年马江基隆纪事诗稽覈精详当日战守情形历历在目言者无罪闻者足戒洵统兵者之龟鉴也意有所感追和八首
作者：张景祁
朝代：清

克敌端资将帅和，老臣慷忾奋天戈。出师两表心依阙，伏枕三呼梦渡河。星陨南荒倾柱石，狱兴北寺幻风波。乌孙跃马终输款，毕竟忠良翊赞多。
偶阅黄岘孙参军艺兰馆诗草中有甲申1884乙酉1885两年马江基隆纪事诗稽覈精详当日战守情形历历在目言者无罪闻者足戒洵统兵者之龟鉴也意有所感追和八首
作者：张景祁
朝代：清

将军绁马镇长门，犄角偏师护本根。差喜老罴当道卧，免教狂象出林奔。安危呼吸关全局，功罪分明达九阍。向使重臣齐戮力，谁闻野哭遍江村。
偶阅黄岘孙参军艺兰馆诗草中有甲申1884乙酉1885两年马江基隆纪事诗稽覈精详当日战守情形历历在目言者无罪闻者足戒洵统兵者之龟鉴也意有所感追和八首
作者：张景祁
朝代：清

杀气萧森海国秋，呼鹰台畔阵云收。门旗偃日啼乌乐，堠火连天战马愁。漫遣全军援后路，忽抛孤注失前筹。翻邀节钺岩疆寄，帐下儿曹说也羞。
偶阅黄岘孙参军艺兰馆诗草中有甲申1884乙酉1885两年马江基隆纪事诗稽覈精详当日战守情形历历在目言者无罪闻者足戒洵统兵者之龟鉴也意有所感追和八首
作者：张景祁
朝代：清

汉使来乘博望槎，淋漓檄草走龙蛇。黄门抗疏担时局，白袷谈兵压将家。料敌几曾窥聚米，运筹争欲唱量沙。征南饶有春秋癖，武库罗胸也合誇。
偶阅黄岘孙参军艺兰馆诗草中有甲申1884乙酉1885两年马江基隆纪事诗稽覈精详当日战守情形历历在目言者无罪闻者足戒洵统兵者之龟鉴也意有所感追和八首
作者：张景祁
朝代：清

羽扇挥军气象豪，兵机赤手一身操。俄惊锁链连江断，不见楼船蹴浪高。匿迹深山同豹隐，伤心旧部化猿号。水犀战垒全销歇，空费筹边十载劳。
偶阅黄岘孙参军艺兰馆诗草中有甲申1884乙酉1885两年马江基隆纪事诗稽覈精详当日战守情形历历在目言者无罪闻者足戒洵统兵者之龟鉴也意有所感追和八首
作者：张景祁
朝代：清

边衅开端始越裳，蔓延台海益披猖。艨艟万里轻飞渡，岛屿千门费设防。筹笔独忧黄发老，将坛重泣紫髯郎。行辕日日徵歌舞，肯信军中气不扬。
八归·泊舟平望，追忆旧游感赋，用白石韵
作者：张景祁
朝代：清

烟寒鹭溆，镫昏鱼寨，阑夜戍鼓未歇。朱楼已隔蓬山远，休问翠樽销黯，玉笙凄切。尚忆垂虹秋色好，倚画槛、炉香同拨。顿忘却、客里行舟，不住唤鶗鴂。谁念江乡岁晚，淹留无计，一笛离亭催别。赤阑桥畔，那时来路，落尽芦花枫叶。纵凌波赋就，何处芳尘梦罗袜。君知否、片帆相送，惟有天边，朦胧无恙月。
凄凉犯
作者：张景祁
朝代：清

玉箫旧约。人何在、芙蓉落尽秋雪。锦鸾罢舞，钿车又去，佩遗珊玦。兰皋望绝。更湘水、湘云万叠。记当时、高梧院落，苍藓印鸳屧。休问香溪路，古柳残鸦，野塘寒叶。素波未远，怎相携、五湖歌楫。夜火沙河，怕归渡、流澌暗结。漫句留，独枕梦醒雁叫月。
减兰
作者：张景祁
朝代：清

芳华婉娩，莲步生尘罗袜刬。坠下花钿，粉蝶随香过玉肩。疏风袭袖，桐叶成阴花余后。吹梦迢迢，绿过门前第二桥。
减兰
作者：张景祁
朝代：清

雨荒荷扇，丝藕登盘瓜蔓剪。风簟凉收，片叶吟蝉一院秋。烟深鱼浦，波晕衣销人楚楚。画了双蛾，船傍西泠去踏歌。
减兰·效东坡郑庄好客一首体
作者：张景祁
朝代：清

杂诗新体，花叶亲书娇旖旎。生小腰支，树底秋千罥鬓丝。裙芳糁径，莺窜高枝春昼静。乱叠离愁，飞阁参差碧瓦沟。
南乡子
作者：张景祁
朝代：清

花气荡帘钩。凉月窥妆照画楼。曲曲屏山迷近远，镫收。只把猊熏一炷留。河汉渐西流。金井疏蛩听未休。炙罢瑶笙还拥髻，含愁。柰此良宵玉簟秋。
台城路·丙辰秋期沈氏庾园礼星设？，感遇成歌示芷渌竹斋昆季
作者：张景祁
朝代：清

洗车初断浪浪雨，西园顿惊凉早。网户传镫，瑶奁咒月，下界云軿空杳。灵梭自巧。柰织锦年华，易催人老。寂寞琴心，夜深除向阿蛮道。无聊凭遣酒盏，郁轮袍试按，应被花恼。鹊镜修眉，虫丝罥带，几处红楼人悄。闲愁似草。叹络纬秋窗，翠衾谁抱。起看明河，玉绳天际晓。
台城路·辛巳六月逭暑城西饮渌庄，新月出水，辄荡小舟薄饮荷花中，裙屐交错，绿香在衣，或弄水搴芳，或当风鼓曲，每至蟾脚西斜，棹舟而回，楼高濒湖，万象在目，呼镫更酌吟兴，益豪东坡黄楼之乐不是过也
作者：张景祁
朝代：清

碧荷香里无人住，银蟾忽穿烟暝。幔卷萤收，篷移鹭觉，渐渐青蘋涵镜。琉瓈万顷。荡四壁花光，一奁秋影。唤起琼妃，绿鬓新洗晚妆靓。楼台临水更好，露华浓似酒，扶醉犹凭。翠佩摇凉，霞绡贮艳，多少闲愁消领。流光暗省。怕几夕西风，采菱歌静。梦堕微茫，鹤笙天半冷。
台湾纪事诗
作者：张景祁
朝代：清

塞天箐木绝人寰，帝力经营列百蛮。自昔嵎夷曾建宅，尚馀盘古未开山。朝廷郑重珠崖议，瀛海周遭赤县环。独怪严霜飞暑路，八同关外振师还。
台湾纪事诗
作者：张景祁
朝代：清

天教鳌足奠沧溟，海若东来尽效灵。气泄金银穷地脉，志搜神怪补图经。鸡番也解输賨布，雉堞争看建屋瓴。持节那堪回首望，中原一发万山青。
台湾纪事诗
作者：张景祁
朝代：清

奥府由来擅海王，不因地力尽农桑。接天瘴雨桄榔暗，绕郭鳞塍薯芋香。漫说丰穰占鹿社，休矜货贝出龙堂。愿教佩带移牛犊，棨戟何劳岁渡洋。
台湾纪事诗
作者：张景祁
朝代：清

忆从闽海逐浮鸥，仰愧元珠浊水求。蛮语未参宣武幕，月明空吊庾公楼。谈瀛有客搜奇句，破浪何年补壮游。应笑张骞多凿空，欲将邹衍问神州。
台湾纪事诗
作者：张景祁
朝代：清

怪雨盲风海外多，拊循百洞待天戈。屯田有策师充国，辟瘴无方疗伏波。但使投戈驯巨鳄，底须蒙鼓斫灵鼍。诏书恻怛来穷岛，喜听芦笙四面歌。
台湾纪事诗
作者：张景祁
朝代：清

洪涛山立鹿门开，澳市风腥蜑户来。楼阁幻成蛟蜃气，兵戈横扫髑髅台。惯从番舶徵瑰宝，谁向昆池验劫灰。莫讶赵佗轻敌汉，擎天孤柱亦雄才。
台湾纪事诗
作者：张景祁
朝代：清

琅峤苍茫接大瀛，全疆锁钥上游争。穹庐散结千村寨，战舰分驰十道兵。地结诸夷成互市，天生一岛作长城。防边早建忧时策，莫倚旃裘帐下盟。
台湾纪事诗
作者：张景祁
朝代：清

衡波楼橹下澎湖，衔璧降王出国都。绝域漫誇天设险，灵山忽见海呈图。修罗好战今何有，穷徼开荒古亦无。从此冠裳被殊俗，不缘吾道叹乘桴。
台疆杂感
作者：张景祁
朝代：清

井邑初开尽废田，狮球通道集人烟。而今还作青芜国，屈指沧桑几变迁。
台疆杂感
作者：张景祁
朝代：清

劫夺残阳事可哀，军储百万委蒿莱。摸金校尉知多少，不斩楼兰一级来。
台疆杂感
作者：张景祁
朝代：清

基隆形势逊安平，使节偏屯北府兵。筹海十年成铸错，东溟从此失金城。
台疆杂感
作者：张景祁
朝代：清

大旗日落将星孤，半壁支支仗寄奴。犹道越南雄略在，鸦军齐作黑云都。
台疆杂感
作者：张景祁
朝代：清

岛国新更自建旄，登坛拜印励同袍。煌煌露布书犹湿，一夕扁舟驾海涛。
台疆杂感
作者：张景祁
朝代：清

投荒厌乱湿青衫，时事阽危口欲缄。差喜故人无恙在，身经破冢得归帆。
台疆杂感
作者：张景祁
朝代：清

昔年作尹海东头，宫阙金银发隐忧。眼见蛟龙营窟宅，从今域外问谁收。
台疆杂感
作者：张景祁
朝代：清

皇仁偃武恤疮痍，岂把珠崖弃若遗。穷发一隅怀汉德，鱼龙队里树旌旗。
台疆杂感
作者：张景祁
朝代：清

绝岛尘生动鼓鼙，闭关难得一丸泥。鸡番亦惧刀兵劫，越险争防大甲溪。
台疆杂感
作者：张景祁
朝代：清

虎符龙章镇全洋，帐下儿曹似将狼。未见寇锋临战垒，忽惊刃血溅公堂。
后感事
作者：张景祁
朝代：清

百万金缯遣议和，宁资兴国助天戈。叩关互市寰中遍，袖手观兵壁上多。几见珠槃坚誓约，徒劳玉斧划山河。插霄铜柱知谁建，异代犹思马伏波。临淮部曲恣逍遥，坐使狼烽偪蓟辽。喋血取污园庙土，发祥应念祖宗朝。中原割地臣真辱，暮气行军寇自招。犹幸西邻同责让，不令虏马踏云骄。全局难争一著棋，竟将险塞弃华离。田横誓众存孤岛，仓葛呼天树义旗。久隶皇图思禹奠，复沦戎索泣周遗。空拚万井涂膏血，卉服终看变鸟夷。先朝藩服首三韩，胁主齐盟自筑坛。薄海尚多修职贡，大邦原不倚屏翰。龙光旧接归怀易，虎旅新屯控制难。祇恐天骄夷郡县，乐浪元菟阵云寒。
后感事·其一
作者：张景祁
朝代：清
体裁：七言律诗

百万金缯遣议和，宁资兴国助天戈。叩关互市寰中遍，袖手观兵壁上多。几见珠槃坚誓约，徒劳玉斧划山河。插霄铜柱知谁建，异代犹思马伏波。
后感事·其三
作者：张景祁
朝代：清
体裁：七言律诗

全局难争一著棋，竟将险塞弃华离。田横誓众存孤岛，仓葛呼天树义旗。久隶皇图思禹奠，复沦戎索泣周遗。空拚万井涂膏血，卉服终看变鸟夷。
后感事·其二
作者：张景祁
朝代：清
体裁：七言律诗

临淮部曲恣逍遥，坐使狼烽偪蓟辽。喋血取污园庙土，发祥应念祖宗朝。中原割地臣真辱，暮气行军寇自招。犹幸西邻同责让，不令虏马踏云骄。
后感事·其四
作者：张景祁
朝代：清
体裁：七言律诗

先朝藩服首三韩，胁主齐盟自筑坛。薄海尚多修职贡，大邦原不倚屏翰。龙光旧接归怀易，虎旅新屯控制难。祇恐天骄夷郡县，乐浪元菟阵云寒。
垂杨·时届禁烟，江柳摇绿，裴回水次，黯然言愁
作者：张景祁
朝代：清

春痕澹沱。指赤阑倒水，绿深江左。隔断虹桥，酒旗无力风前簸。和烟和雨千丝裹。系不住、旧时兰舸。带斜阳、青粉墙西，但暮鸦飞堕。休问前生絮果。是黄染画衣，碧梳鬟朵。绮陌人归，玉鞭曾送斑骓过。飘零张绪谁怜我。又客里、清明槐火。怎知他、独倚高楼，眉暗锁。
埽花游·甲寅初夏，戴鹿床侍郎方云泉司马魏滋伯广文招同章丈次白胡丈琅圃高丈伯荪古民金君杏楼杨君晚岚集朱氏湖庄，即席成咏
作者：张景祁
朝代：清

晚春梦蝶，俯坠粉池台，半成秋苑。翠阴渐满。衬松涛四壁，画堂寒卷。镜里湖光，暗把衣尘净浣。蕙风暖。送幽绿细香，吹上绡扇。开径人意远。待静理冰弦，醉拈湘管。鬓丝易短。笑簪芳帽影，旧红犹染。潋滟金尊，要与啼莺共款。绕花转。祝南屏、暮钟敲缓。
夜行船
作者：张景祁
朝代：清

忽放湖光天宇阔。渐吹开、万峰云叶。萍底鱼惊，芦根萤敛，飞起澹黄烟月。金镜才圆旋又缺。料姮娥、替人愁绝。珠泪凝绡，元霜堕杵，不管玉弦弹折。
寿楼春·钱武肃王祠下作
作者：张景祁
朝代：清

惟王真英雄。忆钱湖饮马，天目飞龙。掌握神州十四，剑光流虹。凭画槛弯强弓。讶霎时、江潮为东。有勒券金书，还乡锦节，凛冽表孤忠。丛祠启，苔衣封。恍楼开叠雪，幢倚晴空。莫问青山石镜，冕旒真容。沧海碧，灵旗红。看五朝、为沙为虫。只依约前身，莲花半塘临晓风。
小重山·几点疏雅誊柳条
作者：张景祁
朝代：清
体裁：词

几点疏雅誊柳条。江南烟草绿，梦迢迢。十年旧约断琼箫。西楼下，何处玉骢骄？
酒醒又今宵。画屏残月上，篆香销。凭将心事记回潮。青溪水，流得到红桥。
忆旧游·薄游吴淞，旅况萧然，惜别伤春，并成凄调
作者：张景祁
朝代：清

又春帆带雨，暮角春寒，梦远吴天。拟伴梅花住，柰征尘点鬓，不似当年。翠尊甚时重照，落月屋梁边。有多少离情，啼莺不语，江柳摇烟。飞仙。渺何许，怕说与依依，归燕堂前。满目风光换，只青袍草色，漂泊谁怜。但凭鲤鱼潮信，珍重递吟笺。想蝶扑帘栊，愁春未醒人倦眠。
念奴娇·题秦梅生参军青溪看花图
作者：张景祁
朝代：清

一篷烟翠，记春江载酒，镜奁平贴。锦汎鱼油波力软，红艳霏微如雪。白石祠边，泰娘桥畔，箫管迎桃叶。家乡淮海，野游堪老秦七。争柰听鼓应官，六朝歌舞，空对南鸿说。忽地沧桑尘劫换，无限琼枝销歇。客泪青衫，繁华黄土，梦泣寒塘月。花开花落，暗潮犹为呜咽。
惜秋华·忆云馆赋秋海棠
作者：张景祁
朝代：清

花也谁怜，竟绿章、不乞春阴相护。倚竹袖寒，西风又伤迟暮。无端寄托篱根，剩一点、秋心难诉。知否，惯含颦、弄影满身凉露。人意更凄楚。问绛蜡高烧，几家歌舞。独凭画阑，减却旧时娇妩。冷落芳丛，怕尚有、红妆偷妒。心苦。斸愁苗、为移瑶圃。
惜红衣·秋晓与钱珊舟三潭观荷
作者：张景祁
朝代：清

小艇穿香，虚亭受绿，半湖空阔。露洗秋高，盈盈舞风叶。鱼天际晓，还未掩、一痕残月。清绝。凉卷茜云、伫凌波罗袜。菱童荡楫。来去花间，堆盘剥瑶雪。林曦渐射翠幕，露微缺。回首画桥烟水，怕听乱蝉声咽。约采芳重到，休待雨喧时节。
换巢鸾凤·用梅溪韵同魏丈滋伯作
作者：张景祁
朝代：清

无限新娇。在蘅芜巷陌，柳色河桥。水窗窥倚扇，月榭教吹箫。风前一捻可怜腰。病馀黯然，柔魂易销。屏山冷，有替泪、腊花红照。愁悄。人眇眇。心事问谁，明镜当怀抱。小苑栖萤，画楼啼鴂，换了斜阳芳草。争柰灵修故来迟，黛眉蝉鬓青蛾老。无情天，闷恹恹、一任昏晓。
探春·送张荔轩之松陵
作者：张景祁
朝代：清

竹扈鱼寒，荻洲雁老，川途何限凄黯。暝色连江，残年催雪，听遍高城鼓紞。小住香泾好，又何事、扁舟轻泛。有人剪烛西窗，翠眉添锁离感。记我垂虹载酒，看十里晚风，秋思云澹。拂剑霜飞，停杯月落，倦了平生游览。细雨孤山路，早梦到、梅边香暗。甚日君来，烟波遥送归缆。
探芳讯·朱氏湖庄和云甫丈
作者：张景祁
朝代：清

正春杪。却水馆帘开，评花人到。紫藤香糁糁，满径麝尘埽。绿阴似海閒门寂，梁燕空啼老。引新愁、都在鸥边，雨陂烟沼。庭树已成抱。问青桼阑干，是谁凭晓。影散晨星，华发又添了。十年书剑河梁别，梦冷南园草。黯销凝，楼外垂杨自好。
摸鱼儿
作者：张景祁
朝代：清

记相逢、少年疏俊，酒楼同载鹦榼。擘笺笑赌旗亭句，豪气一时难压。烧绛蜡，只少个、兜娘筝语弹银甲。琴尊趣洽。自听雨枫桥，停云荔浦，萍迹几离合。鲈乡去，飘渺红亭白塔。烟波如汎清霅。樊川渐老风情减，惟有鬓丝禅榻。歌互荅，问可胜、长安侧帽花枝插。江鸥倦狎。定梦到西湖，山家茶熟，十里翠阴匝。
摸鱼子·家仲甫丈宴黄韵甫大令于湖上，即赋赠并送归海盐。韵甫惊才绝艳，所著帝女花、鸳鸯镜、桃溪雪各种传奇，盛行于时。曾在皖中李霭如方伯幕府，擘笺赌句，剪烛传歌，殆无虚日，今方伯溘逝，时变日亟，大江南北满目烽尘，殊有萧瑟江关之慨矣
作者：张景祁
朝代：清

放花桡、晓峰横黛，晴波摇曳烟柳。南湖未抵西湖好。况是采莼时候。杯在手。叹曲谱，轮袍空把才名绣。萍游倦否。惯京国垂鞭，沧江洗砚，词恨老黄九。山阳路，戎幕悲凉感旧。高歌频击铜斗。杂花满树裙莺乱，归梦已浓于酒。春渐瘦。料送得、春归早是人归后。离亭话久。问夜火沙河，残阳鱼市，此去几回首。
暗香·梅魂
作者：张景祁
朝代：清

数声玉笛。唤懒云暗堕，愁春无力。乍引绿幡，一枕寒香杳难觅。环佩归来夜悄，空望极、关山行客。任化作、蝶梦悠扬。和影宿烟驿。消息，更阒寂。况戍馆闭门，暮角凄恻。故园谩忆，残月清尊是何夕。寻向朦胧纸帐，浑怨却、霜天明白。怕渐渐、飘散了，古菭瘗碧。
月下笛·丹阳营中怀花雨从叔
作者：张景祁
朝代：清

故垒云阳，苍烟四起，驿镫官渡。城头戍鼓，壮军声动淮楚。严装短后弓刀肃，拥多少、朱旗画橹。看檄书乱下，平生长笑，随陆无武。凄苦。庱亭路。想荻渚，风饕布帆如虎。河冰放溜，请缨曾谒开府。谁知孤馆悲吟客，正莲漏、听残夜午。问何日，共饮兰陵酒，一醉千古。
望湘人
作者：张景祁
朝代：清

正疏星案户，千里送秋，碧天凉思无限。彩楫银塘，璅镫翠馆。尚忆湖亭芳宴。酒裛荷心，帕兜菱角，瑶情深浅。盼夜来、三五圆蟾，也学旧时人面。空把生绡题遍。柰朝霞洛浦，袜尘谁见。问几许离愁，料有半江难剪。兰云镜里，茶烟榻畔。都付流光惊箭。便重埽、花底香巢，已少窥人雏燕。
望湘人
作者：张景祁
朝代：清
体裁：词

正疏星案户，千里送秋，碧天凉思无限。彩楫银塘，璅镫翠馆。尚忆湖亭芳宴。酒裛荷心，帕兜菱角，瑶情深浅。盼夜来、三五圆蟾，也学旧时人面。
空把生绡题遍。柰朝霞洛浦，袜尘谁见。问几许离愁，料有半江难剪。兰云镜里，茶烟榻畔。都付流光惊箭。便重扫、花底香巢，已少窥人雏燕。
柳梢青
作者：张景祁
朝代：清

底处蓬莱。水晶宫阙，异境新开。珠桁镫收，珧窗幔卷，清影裴回。朱颜镜里潜催。谁挽住、圆蟾去来。半臂凉生，百壶酒尽，何限情怀。
梦江南西湖春游曲六首
作者：张景祁
朝代：清

春游好，最好段桥傍。上冢船回油壁闹，踏青人过画裙香。何处有红墙。春游好，最好里湖堤。山市茶香鸲鹆老，水村芹脆鲫鱼肥。画榼不须提。春游好，最好马塍东。十亩荠花团紫蝶，一鞭榆荚送青骢。不定晚来风。春游好，最好白堤边。浅草泥松靴凤涴，落梅风急纸鸢颠。裙带一丝牵。春游好，最好妙莲台。莎径七盘缘塔上，松门八寺进香来。乡里被人猜。春游好，最好傍湖行。八字画船齐拢岸，一群蕃马自归营。镫火满高城。
梦江南西湖春游曲六首·其一
作者：张景祁
朝代：清

春游好，最好段桥傍。上冢船回油壁闹，踏青人过画裙香。何处有红墙。
梦江南西湖春游曲六首·其三
作者：张景祁
朝代：清

春游好，最好马塍东。十亩荠花团紫蝶，一鞭榆荚送青骢。不定晚来风。
梦江南西湖春游曲六首·其二
作者：张景祁
朝代：清

春游好，最好里湖堤。山市茶香鸲鹆老，水村芹脆鲫鱼肥。画榼不须提。
梦江南西湖春游曲六首·其五
作者：张景祁
朝代：清

春游好，最好妙莲台。莎径七盘缘塔上，松门八寺进香来。乡里被人猜。
梦江南西湖春游曲六首·其六
作者：张景祁
朝代：清

春游好，最好傍湖行。八字画船齐拢岸，一群蕃马自归营。镫火满高城。
梦江南西湖春游曲六首·其四
作者：张景祁
朝代：清

春游好，最好白堤边。浅草泥松靴凤涴，落梅风急纸鸢颠。裙带一丝牵。
永遇乐·秋闺用日湖体
作者：张景祁
朝代：清

露耿高梧，雨鸣清筱，垂镫兰堂。宝鼎香添，轻绡扇却，帘卷花气凉。双星幽怨，双蕖幽梦，几回盼断红墙。含情久、罗衣渐怯，更听叶堕银床。芳华易歇，流光一去，那堪青镜飞霜。麝锦抛棱，冰弦韵轸，空引离绪长。清砧慵埽，曲阑慵倚，冷萤闪过回廊。怜娇女、宵深待月，尚凝晚妆。
河传
作者：张景祁
朝代：清

湖面。如线。月华生。画舫中流暗停。绮窗六扇蝉翼轻。枨枨。玉奴弦索声。掠岸瓜皮催两桨。风渐上。逐队波心荡。傍乌篷。近花丛。悤悤。橹枝西复东。
洞仙歌
作者：张景祁
朝代：清

樱桃过了，又芭蕉新展。团扇风前众香满。自秋帆雨送，锦字云稀，烟外柳、和梦和愁都绾。鸾笺封半箧，彩笔蝉嫣，出袖当年喜初见。一片楚骚心，怨绿啼红，只无柰、湘皋人远。又屈指西风燕归时，忍重问，桥东木犀庭院。
浣溪沙
作者：张景祁
朝代：清

帘外雏鬟取次探。绿窗幽梦晓犹酣。杏花新摘不曾簪。幢压鹅绫慵绣佛，枕缄麝锦讳宜男。斋期忘了月初三。
浣溪沙
作者：张景祁
朝代：清

怕见花阴蝶作团。舞衣新觉带围宽。镜中红泪可能瞒。爱拨兰熏情恋热，戏抛梅子意含酸。殢人偏是黛眉攒。
浣溪沙
作者：张景祁
朝代：清

日日兰桡绊客程。隔江不见越山青。卧听箫管到三更。罗帐镫昏寒渐峭，柁楼人语梦初醒。不知是雨是潮声。
浣溪沙
作者：张景祁
朝代：清

晓起修蛾著意描。嬉春女伴隔邻招。百花生日是今朝。藉草暗挼群幄皱，屑檀微衬屧墙高。妒他垂柳学纤腰。
浣溪沙
作者：张景祁
朝代：清

池上蘋花破玉钿。庭前蕉叶拓云笺。独无锦字到君边。金井凉蛩疏似雨，纱橱微月澹于烟。更教愁里换华年。
浣溪沙
作者：张景祁
朝代：清

玉骨香桃瘦不支。懒拈红豆写新词。薄寒更柰雨如丝。量药忍教尝独活，咒花不许放将离。酸辛情味有谁知。
浣溪沙
作者：张景祁
朝代：清

金鼎香飘宝篆残。画屏秋早薄罗寒。无言独自抱琴弹。宿醉未销供苦茗，新愁难寄托幽兰。病馀情绪太阑珊。
浣溪沙五月既望，骤雨初霁，同人出钱塘门，放棹湖心，暮烟四敛，清蟾浴波，光景奇绝，午夜复抵三潭，携酒飞泳亭上，荷盖舞风，绿云千顷，调冰雪藕，吟赏竟夕，不止翠羽明珠之感也，以云破月来花弄影为韵得七解
作者：张景祁
朝代：清

飞雨才过洗曲尘。湖天如黛点鱼云。残阳一抹远山昏。雾縠笼花人似玉，风丝织簟浪生纹。晚凉时节易销魂。
浪淘沙
作者：张景祁
朝代：清

凉月二分残。圆缺谁看。繁镫渐远渐阑珊。独有凤箫声不断，还在前山。夜久莫凭栏。风露漫漫。满身香雾縠衣单。料得锦帷眠惯早。可耐轻寒。
浪淘沙
作者：张景祁
朝代：清

映水赤阑斜。且泊轻槎。万荷风定敛朝霞。潭影空明亭四面，凉侵窗纱。玉宇占高华。濠濮谁誇。何如一舸共浮家。得似鸳鸯无别恨，醉月眠花。
浪淘沙
作者：张景祁
朝代：清

暝色压高檐。不卷重帘。轻罗初卸袷衣添。閒却乘鸾团扇影，黦损香缣。池水浸空奁。佳约频淹。流光都付雨廉纤。料得横塘秋意老，红褪菱尖。
浪淘沙
作者：张景祁
朝代：清

雨过散馀霞。秋满晴沙。残红飘尽野塘花。潮落潮生浑不管，催换年华。徙倚玉栏斜。目送归鸦。高城不见况天涯。为报鲤鱼风信恶，早闭窗纱。
清平乐
作者：张景祁
朝代：清

云罗碧宇。水阁横筝语。画桨穿波来又去。只在藕花深处。风兜宝扇流萤。中间不隔帘旌。照见麸金衫子，一丸凉月初生。
清平乐
作者：张景祁
朝代：清

兰津微揾。浅试冰荷晕。双颊断红潮有信。生怕笼鹦低问。晚来月上罗屏。倚栏慵自调笙。悔种纱窗蕉叶，未凉添了秋声。
清平乐
作者：张景祁
朝代：清

樱桃架底。珠络牵丝细。六扇文窗纱格闭。一桁绣衣垂地。起来迟日初斜。鬓云犹未盘鸦。贪向雕阑凭袖。不知吹满杨花。
清平乐
作者：张景祁
朝代：清

镫唇碎语。酒醒人偏去。络纬桐阑声似雨。不解诉侬情绪。蝉云暗织华丝。玉钗敲断谁知。金缕叠成方胜，中央四角寻思。
清平乐
作者：张景祁
朝代：清

风帘烛短。归路铜街远。一线闲愁无计绾。碧藕牵丝不断。销凝欲冻横波。挂檐忽见秋河。笑斗南唐金叶，花枝夺得谁多。
渡江云
作者：张景祁
朝代：清

江南春已半，峭寒似水，冷落卖饧箫。柳条攀更苦，惜别无人，烟雨送征桡。停云望断，剩当年、锦字香销。谁会得，河梁分手，两度感萍飘。迢迢荒波渔蕝，晚火谯门，算游踪难料。绕一带、离愁不断，长短虹桥。高楼甚处重帘护，正梨花、雪压阑腰。孤梦远，依然酒醒今朝。
点绛唇
作者：张景祁
朝代：清

浩荡鸥边，四山深黑明渔火。水亭凉锁。一笛秋心破。棹入菰蒲，扑面青虫堕。船唇坐。雨丝吹过。花气冥濛簸。
玲珑四犯·岁暮客吴未归，用白石越中闻箫鼓感怀韵
作者：张景祁
朝代：清

月冷戍台，波荒鱼市，乡关回首何许。采香人不见，废苑空怀古。湘皋甚时再赋。荡离愁、画桥烟浦。晓角吟霜，晚帘呼酒，难写别情苦。湖山梦，行归路。忆金狨系马，罗袖当户。玉箫声未断，暗送流年去。故园心事春镫里，问谁惜、青衫行旅。待埽雪，重来约、高阳旧侣。
玲珑四犯·饯春湖上和香雪庐主人韵从石帚体
作者：张景祁
朝代：清

暝雨弄寒，芳尘霏雪，西园花事何许。曲台歌吹冷，俊约金鞍阻。帘空燕来又去。蹴残红、旧香成土。点屐烟堤，听筝兰苑，秉烛夜难补。浓阴暗，归高树。柰樊川怨晚，吟遍愁句。玉兰凝伫久，坠梦无寻处。伤春剩有垂杨瘦，忍折尽、柔条千缕。判酒醒，今宵数、城头画鼓。
琵琶仙·吴中岁暮感怀时官军收复润州
作者：张景祁
朝代：清

乌桕村边，酒旗飐、画出江南风色。回首野渡荒寒，麋湖冻澄碧。乡梦远、银鲈脍玉，甚长绊、季鹰词客。雪浣征衣，云停旧约，难破凄寂。又何用、草檄从戎，正书报、甘泉马蹄疾。且喜隔年春到，有梅花消息。归去好、红炉纸阁，与故人、共醉良夕。忍听哀角飞霜，暮愁千驿。
甲申1884初夏法夷窥伺台北兵轮游奕不绝六月十五日攻燬基隆炮台旋据口岸久而不退诗以志愤
作者：张景祁
朝代：清

浩气西来白，横吹瘴海氛。蜃楼藏怪雨，鸟阵堕寒云。穷岛全家寄，哀笳彻夜闻。何时宣庙略，麟阁奏奇勋。东瀛真锁钥，七省恃藩屏。鸡屿高横汉，狮球屹建瓴。蕃夷争互市，草木染馀腥。坐使神州地，狼烽满目青。星轺才入境，蕃舶已追踪。绁马濠环堑，飞书矢射墉。军心泣猿鹤，海气舞鱼龙。日盼援师集，沧溟隔万重。峻阪悬军久，戈船料敌轻。时危思大树，地险失长城。骠骑忽开府，条侯空掩营。近闻传箭急，风鹤尽疑兵。
甲申1884初夏法夷窥伺台北兵轮游奕不绝六月十五日攻燬基隆炮台旋据口岸久而不退诗以志愤·其一
作者：张景祁
朝代：清
体裁：五言律诗

浩气西来白，横吹瘴海氛。蜃楼藏怪雨，鸟阵堕寒云。穷岛全家寄，哀笳彻夜闻。何时宣庙略，麟阁奏奇勋。
甲申1884初夏法夷窥伺台北兵轮游奕不绝六月十五日攻燬基隆炮台旋据口岸久而不退诗以志愤·其三
作者：张景祁
朝代：清
体裁：五言律诗

星轺才入境，蕃舶已追踪。绁马濠环堑，飞书矢射墉。军心泣猿鹤，海气舞鱼龙。日盼援师集，沧溟隔万重。
甲申1884初夏法夷窥伺台北兵轮游奕不绝六月十五日攻燬基隆炮台旋据口岸久而不退诗以志愤·其二
作者：张景祁
朝代：清
体裁：五言律诗

东瀛真锁钥，七省恃藩屏。鸡屿高横汉，狮球屹建瓴。蕃夷争互市，草木染馀腥。坐使神州地，狼烽满目青。
甲申1884初夏法夷窥伺台北兵轮游奕不绝六月十五日攻燬基隆炮台旋据口岸久而不退诗以志愤·其四
作者：张景祁
朝代：清
体裁：五言律诗

峻阪悬军久，戈船料敌轻。时危思大树，地险失长城。骠骑忽开府，条侯空掩营。近闻传箭急，风鹤尽疑兵。
疏影·玻璃窗用黄菊人明府纱词韵
作者：张景祁
朝代：清

玲珑静饰，似剪成片玉，横嵌冰格。曲牖虚棂，望里通明，窥檐未碍蟾魄。屏螺百摺遥当户，界不断、空青颜色。怕日斜、燕子归来，触响乍回双翼。曾过藏娇翠馆，有人倚镜槛，才露梅额。咫尺青鸾，不隔盈盈，却恨微波凝碧。还添一桁帘如水，更莫问、传香消息。柰小鬟、眼递兰扃，密记试镫佳夕。
疏影·菊影
作者：张景祁
朝代：清

玲珑素壁。甚暗霜晕晚，难绚秋色。石径疏芜，冷艳无痕，迷金槛底重觅。羞他诗鬓同憔悴，怕照见、簪头欹侧。只瘦魂、欲顾谁怜，剩有卷帘人惜。移向青瓷净几，露华更澹泞，凉韵空挹。隔苑昏黄，匝地寒英，误了餐芳词客。微茫一幅东篱稿，合付与、白描仙笔。问夜阑、冻蝶伶俜，怎抱半丛深黑。
祝英台近
作者：张景祁
朝代：清

听离歌，催画桨，无计更偎傍。缓送行程，约共理吴榜。便教鹊镜终分，鸾箫难续，也暂慰、临风惆怅。试凝望。惊心桥过垂虹，一路酒旗飏。只恨扁舟，不作五湖想。柰他巫峡云归，湘皋梦远，叹从此、红楼天样。
祝英台近
作者：张景祁
朝代：清

寺东西，湖里外，风叶舞青盖。小舫疏帘，箫管两头载。悄看袜印凌波，衣香浣雪，似瑶殿、谪来尘界。最无赖。笑伊弄水搴芳，菱角罥罗带。花卸云鬟，随意一枝戴。归来银汉初斜，金尊重洗，浑不道、夜凉如海。
祝英台近
作者：张景祁
朝代：清

恨千端，愁万点，镇日翠眉敛。痴绝檀奴，傲骨为伊贬。何当身化文鸳，口衔朱凤，得长傍、暖香云簟。薄寒酽。新怜病态惊秋，顾影带围减。暗诉衷肠，罗帕泪痕掩。那堪梅子生仁，桃花著醋，有调笑、舌锋如剑。
祝英台近
作者：张景祁
朝代：清

拜星娥，招月姊，瓜果满庭际。密约青鸾，芳讯夜深递。分来犀盒香心，蛛丝晓结，怎消得、绿窗情味。晚妆洗。遥知十二巫峰，不隔锦屏底。宿醉犹浓，斜倚合欢被。生憎旧燕忘归，雏莺解事，问娇梦、醒来还未。
祝英台近
作者：张景祁
朝代：清

晚枫丹，丛菊老，乡梦乍萦绕。小雨城闉，旧约认鸿爪。尽饶菰米炊香，鲈鱼破玉，话不尽、酒边愁抱。听啼鸟。怕催镜里夫容，一夕带霜槁。相见湾头，又打木兰棹。何如觅个樵青，招来萼绿，竟同泛、烟波圆泖。
祝英台近
作者：张景祁
朝代：清

月华圆，人面隔，彩凤堕双翼。深锁寒簧，目断画屏隙。者番药鼎沈烟，香篝驻火，恁梦也、影儿难觅。苦相忆。飞来锦字云笺，摺罢又重摺。天外青鸾，密遣递消息。为言客里金空，愁边人瘦，且莫醉、苏台春色。
祝英台近
作者：张景祁
朝代：清

梦三生，香一炷，身世悟萍絮。青粉墙低，鸦背带秋去。乍惊蒜影钩帘，茶烟飏鬓，蓦吹落、缃桃红雨。起还住。窥人窈窕窗前，鹦母悄无语。宝篆成灰，划遍断肠句。争知豆蔻词工，鸳鸯字好，暗颠倒、十分情绪。
祝英台近
作者：张景祁
朝代：清

燕归梁，花覆屋，春睡几时足。忽近侬前，扇手一双玉。无端绣谱慵拈，瑶笙罢炙，早画阁、银镫添续。漏声促。最怜半醒轻盈，众里暗流目。作意矜严，隐约露心曲。怎禁兰帕潜抛，莲钩徐敛，却偷傍、砑罗裙幅。
祝英台近
作者：张景祁
朝代：清

脸波横，眉黛锁，欲近又抛亸。澡罢兰香，斜日渐西过。分明屏曲搪风，簟纹织水，怨好梦、晚蝉催破。玉钗堕。起来重整鸦云，芳意忒疏惰。不点银釭，默倚画阑坐。试看荷叶凉边，豆花多处，笑同数、几星萤火。
祝英台近
作者：张景祁
朝代：清

锁衔蟾，箫引凤，楼上夜寒重。锦被青绫，故遣小鬟送。谁知衣桁藏镫，珧窗漏月，曾照见、秋波微冻。续残梦。晓来帘压低垂，花影屡移动。起傍妆台，鹦语暗调弄。偷看檀的香销，枕霞红映，有菱镜、替人矜宠。
秋霁·基隆秋感
作者：张景祁
朝代：清
体裁：词

盘岛浮螺，痛万里胡尘，海上吹落。锁甲烟销，大旗云掩，燕巢自惊危幕。乍闻唳鹤，健儿罢唱从军乐。念卫霍，谁是汉家图画壮麟阁？
遥望故垒，毳帐凌霜，月华当天，空想横槊。卷西风、寒鸦阵黑，青林凋尽怎栖托？归计未成情味恶。最断魂处，惟见莽莽神州，暮山衔照，数声哀角。
绛都春·从西麓体
作者：张景祁
朝代：清

春衣乍试，又锦鸠唤暝，冷雨廉纤。翠被梦轻，湘波人远思恹恹。碧桃开瘦閒门掩，二分红出重檐。是谁清泪，燕支渲尽，澹了还添。咫尺吴云万里，正莺飞草长，恨赋江淹。海燕自来、青鸾无翼寄诗缣。因何酒力浑销减，旧时螺盏愁拈。料伊花叶，书残倦倚绣帘。
罗敷媚
作者：张景祁
朝代：清

当年人近天涯远，花是春心。月是秋心。一处相思两处心。而今人远天涯近，焦了香心。断了琴心。两处相思一处心。
罗敷媚 戏题陈迦陵填词图拓本三首 其一
作者：张景祁
朝代：清
体裁：词

写来滑笏生绡影，不画云郎。却画云娘。毕竟娇柔易断肠。若从水绘园中见，团扇宫妆。檀板新腔。也合梅花百首偿。
罗敷媚 戏题陈迦陵填词图拓本三首 其二
作者：张景祁
朝代：清
体裁：词

封侯骨相何须问，酒绿镫红。儿女英雄。气尽歌筵一笑中。过江人物今安在，罨画溪东。曾住元龙。可有新词唱懊侬。
罗敷媚·其三
作者：张景祁
朝代：清
体裁：词

旗亭旧梦空留迹，髯也飘萧。鬟也娇娆。八尺风漪尺八箫。豪情我亦龙川亚。一领青袍。一曲红幺。肠断松陵十四桥。
罗敷媚·戏题陈迦陵填词图拓本三首
作者：张景祁
朝代：清

写来滑笏生绡影，不画云郎。却画云娘。毕竟娇柔易断肠。若从水绘园中见，团扇宫妆。檀板新腔。也合梅花百首偿。封侯骨相何须问，酒绿镫红。儿女英雄。气尽歌筵一笑中。过江人物今安在，罨画溪东。曾住元龙。可有新词唱懊侬。旗亭旧梦空留迹，髯也飘萧。鬟也娇娆。八尺风漪尺八箫。豪情我亦龙川亚。一领青袍。一曲红幺。肠断松陵十四桥。
翠楼吟·骤雨初过纳凉池上，用香雪庐主人韵
作者：张景祁
朝代：清

拂簟邀云，眠琴选石，清阴片时难再。轻雷池上转，顿收尽炎曦林外。天■移海。看萍碎跳珠，荷喧欹盖。馀声在。夜来应怕，舞衣红坏。襟带。萦绕蘋风，把水窗全拓，钿筝同载。凉花和翠摘，觉蝉鬓残妆都改。银镫无赖。又网户潜遮，纱屏斜界。虬签快。袜尘何处，挂檐星大。
莺啼序·凤凰山怀古
作者：张景祁
朝代：清

长云暗屯树顶，看千峰互抱。踞江势、包络重关，艮岳遥对烟表。翠华去、销金梦歇，苔荒辇路栖残照。有何人，慨念禾油，故宫凭吊。浙脸南来，汴水渡马，把朝廷换小。溯佳谶、棋局黄罗，九宫旋见星曜。忍偏安、临淮半壁，怎挽得、银潢倾倒。剩飘零，箫鼓声中，晚春花鸟。旄头望远，剑血浇凉，怅佩环信杳。蓦转眼、碧收天水，电影泡影，岁月销沈，古愁多少。铜山铸泪，铜驼埋恨，珠筵明拥樊楼火，已金瓯、响压襄城炮。龙飞驭绝，谁闻夜柝虾蟆，更逐漏点频报。空山凤去，几阅兴亡，尚劫灰未埽。恁慷慨、狂敲如意，盼断西台，野烧寒燐，乱烟衰草。苍凉片石，玉钩斜畔，鱼镫光冷鸳瓦碎，唱秋坟、酸咽松风啸。何堪说与年年，雨泣冬青，杜鹃尽老。
菩萨蛮
作者：张景祁
朝代：清

兽环连琐屏山曲。绣熏懒熨方花褥。不解诉离情。画楼闻雁声。罗囊犹在箧。心字馀香灭。小立晚风前。落梅飘满肩。
菩萨蛮
作者：张景祁
朝代：清

水仙祠下行云堕。明朝约伴参莲座。刚道起来迟。苍龙西没时。香车门外等。宝镜楼中凭。休掩碧纱窗。白荷秋满塘。
菩萨蛮
作者：张景祁
朝代：清

雪晴池馆春波漾。玉梅开过无人赏。湖岸绿濛濛。酒旗双面风。柳条鸦影集。归马嘶金勒。扶醉帽檐斜。不知楼上花。
菩萨蛮·赋牡丹
作者：张景祁
朝代：清

护花密系金铃索。锦围碎剪霞绡薄。醉靥不胜情。酒阑花未醒。梦中传彩笔。切莫书花叶。花底寄相思。被他双燕知。
虞美人
作者：张景祁
朝代：清

春云不定琉瓈冻。压住梅花梦。谁家羌笛起愁声。不道江关消损庾兰成。玉颜应妒归鸦影。绿鬓文窗冷。燕支塘畔水无香。争得一条寒碧与情长。
蝶恋花
作者：张景祁
朝代：清

飞盖西园春已半。笑倚花前，手自调银管。杏子单衫随意换。曲阑干外莺声软。蜜炬催归芳思乱。一缕行云，不到青溪畔。欲采蘅芜难寄远。瘦金小字题团扇。
蝶恋花·江楼朓远
作者：张景祁
朝代：清

几点疏峰烟渡口。寒鸟冲波，蹙起靴纹皱。不见霜林浓似绣。赤阑桥外芦花瘦。客里登楼还病酒。欲雪帘栊，故国空回首。寂寞西湖春渐透。梅开还等人归否。
角招·长洲宋浣花茂才词笔，清丽有吴中七子之风，以梅篴庵填词图索题，为赋此解
作者：张景祁
朝代：清

好亭院。是谁一曲江城，唤起哀怨。峭寒帘未卷。万种暝愁，都付羌管。松陵梦远。柰冷落、小红歌伴。回首烟波故苑，早千树雪鳞鳞，向閒庭吹满。凄婉。缟衣望断。青禽夜警，星斗阑干转。旧时明月换。客里销魂，春镫零乱。苔荒翠馆。有堕砌、仙云飞缓。袅袅馀音自啭。便当日，广平心、今须软。